Restituciju jevrejske imovine podržalo 46 zemalja\nPreko 60 godina poslije kraja Drugog svetskog rata, 46 zemalja jučer se obavezalo da će nastaviti proces vraćanja imovine Jevrejima koja je konfiskovana za vrijeme nacizma potpisivanjem međunarodne deklaracije juče u Pragu.\nDeklaracija iz Terezina, kako se dokument zove po imenu bivšeg jevrejskog geta na sjeveru Praga, finalizovana je na konferenciji u Pragu koju je organizovalo češko predsjedništvo Evropske unije, a koja je počela u petak.\nDeklaracija poziva na to da se "isprave posljedice nelegalnog konfiskovanja imovine, kao i prisilnih prodaja koje su pratile progon nedužnih ljudi" od nacista.\n- Ovde se radi o najkompletnijoj i najsveobuhvatnijoj deklaraciji koja se odnosi na imovinu žrtava holokausta do sada i pokriva oblasti koje ranije nikad nisu dotaknute kao što su socijalna pomoć preživjelima i vraćanje privatnog vlasništva - rekao je novinarima Stjuart Ajzenštat, šef američke delegacije na konferenciji.\nPotpisnici se obavezuju da će proširiti pristup arhivama da bi se olakšala identifikacija konfiskovane imovine.\nDeklaracijom se takođe predviđa da se koriste dobra žrtava bez nasljednika za pružanje socijalne pomoći preživjelima i razvoj obrazovanja o holokaustu da bi se sačuvalo sjećanje na masovno istrebljenje Jevreja od strane nacista.\nIstovremeno, EU se obavezala da osnuje Evropski institut o nasljeđu Holokausta, sa sjedištem u Terezinu, kao i na to da će nadgledati proces restitucije, koji je još uvijek tek u početnoj fazi u centralnoj i istočnoj Evropi.\nNa konferenciji u Vašingtonu 1998. godine 44 zemlje su se već angažovale da sprovedu proces restitucije i obeštećenja za umjetnička djela koja su konfiskovana žrtvama holokausta.\nUkupna vrijednost imovine koju je nacističi režim oduzeo Jevrejima procijenjena je na preko 17 milijardi dolara na kraju rata, a danas je samo jedan djelić toga vraćen ili nadoknađen, kaže se u deklaraciji.\nPrema podacima objavljenim u Pragu od 600.000 slika koje su nacisti ukrali, još uvijek fali 100.000 slika.\nDeklaracija iz Terezina nije pravno obavezujuća, ali stvara jednu "važnu moralnu obavezu", rekao je Ajzenštat.\nRusija je danas saopštila da podržava međunarodnu deklaraciju o vraćanju imovine Jevrejima za vrijeme nacizma, ali je ponovila da će se u tome pridržavati sporazuma koji su potpisani poslije Drugog svetskog rata.\nUsvajanju "Terezinske deklaracije" prisustvovala i delegacija BiH\nDelegacija BiH, predvođena ministrom za ljudska prava i izbjeglice BiH Safetom Halilovićem, prisustvovala je danas u Pragu usvajanju "Terezinske deklaracije" na završnoj ceremoniji Konferencije o holokaustu.\nPredstavnici bh. delegacije istaknuli su na konferenciji da je Jevrejska zajednica stoljećima prisutna u BiH, izgradivši prvu sinagogu davne 1581. godine i preživjevši ne samo holokaust već i posljednji rat 1992.-1995. godine, kada je počinjen jedini genocid u Evropi nakon holokausta.\nRečeno je da je pitanje restitucije veoma kompleksno, posebno kada ga se nastoji riješiti nakon 60 godina, te da će novi zakon o restituciji, nakon što ga usvoji parlament BiH, uspjeti adresirati sva relevantna pitanja iz ove oblasti na pravedan način.


četvrtak, 08. februar 2018. 00:31\nVršac je u "Milenijumu" slavio nad Primorskom u derbiju kola. Ekipa Vladimira Đokića slavila je rezultatom 74:68 (17:16, 15:19, 19:20, 23:13) i preuzela drugo mesto na tabeli.\nčetvrtak, 30. novembar 2017. 06:23\nVršac je na domaćem terenu savladao ekipu Zrinjskog iz Mostara rezultatom 80:72 (23:21, 18:11, 27:17, 12:23) i tako zadržao drugo mesto na tabeli.\nponedeljak, 13. februar 2017. 13:26\nKK Vršac protiv Crvene zvezde u 1/4 finalu\nVrščani i crveno-beli sastaće se u 1/4 finalu Kupa Radivoja Koraća u Nišu.\nčetvrtak, 02. februar 2017. 23:24\nponedeljak, 26. septembar 2016. 11:19\nNova škola košarke u Vršcu "Da ganjaju lopte, a ne pokemone" (VIDEO)\nProslavljena imena vršačke košarke Željko Lukajić, Dušan Gvozdić i Miljan Ivanović pokrenuli su školu košarke u Vršcu.\nnedelja, 11. septembar 2016. 18:08\nZvezda i Mega večeras u Vršcu igraju finale (UŽIVO)\nKošarkaši Crvene zvezde plasirali su se u finale turnira u Vršcu, pošto su u subotu u prvoj polufinalnoj utakmici u dvorani „Milenijum“ savladali domaćina turnira, ekipu Vršca sa 86:69 (27:20,19:17, 16:14 i 24:18). U finalu će snage odmeriti protiv Mega Leks.\nponedeljak, 29. avgust 2016. 00:12\nKoča Jovović se vratio u Vršac\nNekadašnji član šampionske generacije juniora Hemofarma iz 2011. godine, Koča Jovović, vratio se u svoj matični klub i potpisao ugovor na tri godine.\npetak, 26. avgust 2016. 18:56\nVršački olimpijci doneli medalje u grad pod Kulom\nVršački olimpijci košarkašica Tamara Radočaj i članovi stručnog štaba muške košarkaške reprezentacije Velibor Kosanović, Dragan Popov i Goran Topić, stigli su u svoj grad i doneli odličja iz Ria.\nčetvrtak, 11. avgust 2016. 22:30\nKK VRŠAC: Zatekli smo dva igrača i milionske dugove\nProtekla su nepuna dva meseca otkako je nova uprava preuzela rukovođenje Košarkaškim klubom Vršac. Za to vreme urađen je presek stanja i posle detaljne analize direktor Predrag Kanački se javnosti obratio sa podacima o zatečenoj situaciji.\nutorak, 09. avgust 2016. 01:27\nGrk novo pojačanje Vrščana\nNovo pojačanje Košarkaškog kluba Vršac je Grk sa srpskim pasošem Kostas Stratakis (20, 203). Ponikao je u ekipi Iraklio iz Herakliona sa Krita, prošlu sezonu odigrao je u beogradskom Beku, članu Druge lige.


Penzionere u Federaciji BiH idućeg mjeseca obradovat će još jedno povećanje penzija. Naime, nakon redovnog slijedi vanredno povećanje penzija koje iznosi 3,5 posto, a shodno odluci koju je federalna Vlada usvojila 21. aprila.\nTako će penzioneri čija najniža penzija sada iznosi 410,08 KM, idućeg mjeseca na računima imati 424,40 KM, dok će prosječna samostalna penzija nakon vanrednog povećanja iznositi 545 KM, osim najviših penzija koje iznose 2.174,48 KM.\n– U budžetu FBiH (kao i u Finansijskom planu FZ PIO/MIO za 2022) je osigurano dodatnih 6,9 miliona KM mjesečno za planirano vanredno usklađivanje, odnosno za preostalih šest mjeseci u 2022, ukupno 41,4 miliona KM, rečeno nam je u Federalnom zavodu za penzijsko i invalidsko osiguranje.\nS obzirom na visoku inflaciju i rast cijena, upitali smo da li penzioneri mogu očekivati dodatnu pomoć?\n– Svakako je neophodno da se pomogne ovoj populaciji sa svih nivoa vlasti ukoliko postoji ta mogućnost. Već imamo primjere poput onog u TK-u, gdje je vlast izašla u susret penzionerima, te se nadamo da će i ostali poduzeti slične mjere, kažu u Zavodu.


Politika\t07.02.2019 09:18\n„Fiskalni savet je, na osnovu međunarodnih i domaćih iskustava, predložio pet mogućih formula za usklađivanje penzija koje bi bile ekonomski održive i izdašnije od dosadašnje formule”, navedeno je u saopštenju.\nCilj analize je, kako je navedeno, da se podstakne društvena diskusija kako bi nova formula bila rezultat „inkluzivnog procesa i uživala podršku što šireg kruga relevantnih društvenih aktera”.\nDodaje se da se „upravo društveno razumevanje i podrška pokazuju ključnim za održivost javnih penzijskih sistema međugeneracijske solidarnosti”.\n„Preduslov za usvajanje nove formule za usklađivanje penzija je istrajavanje na uspešnom sprovođenju mera penzijske reforme iz 2014. i da se zbog populističkih zahtava ne menja Zakon o penzijskom i invalidskom osiguranju kako bi se ukinuli ili ublažili penali za prevremeno penzionisanje jer u tom slučaju predložena formula za indeksaciju ne bi bila ekonomski održiva”, naveo je Fiskalni savet.\nOcenjeno je da bi se usvajanjem nove formule ;za usklađivanje penzija u Srbiji postiglo da se „teško ostvarena finansijska konsolidacija penzijskog sistema pretoči u dugoročno sistemsko rešenje”.


Rama: Mogli bismo sa Srbijom u EU, ako prizna Kosovo - Sputnjik Srbija\n14:56 11 Avgust 2020\n19:44 24.01.2018 Preuzmite kraći link\nAlbanski premijer Edi Rama izrazio je danas u Davosu želju da Albanija na putu ka EU sustigne Srbiju, kako bi zajedno ušle u Uniju, ali istovremeno poručuje da je to moguće samo uz pretpostavku da Srbija prizna Kosovo.\nNa pitanje Prve televizije da li očekuje da će Srbija i Albanija zajedno ući u EU ili procenjuje da će Srbija pre Albanije postati članica, Rama je kazao da se radi o procesu zasnovanom na zaslugama.\n„Kada govorimo o Srbiji, ona ima prednost, jer već pregovara sa EU, a mi iščekujemo da ove godine započnemo pristupne pregovore. Želeli bismo da u tim pregovorima ostvarimo brzi napredak. Zašto ne bi moglo da se desi da budemo u istoj poziciji u vremenu pred nama i da zajedno uđemo u EU. Uz pretpostavku da Srbija prizna Kosovo“, objasnio je albanski premijer za Prvu televiziju.\nKada je reč o Specijalnom sudu za ratne zločine na Kosovu, Rama ističe da se radi o ireverzibilnom procesu i da ideja i sud kao takvi nisu ni u kakvoj opasnosti.\n„Smatram da je važno da postoji svest šta je najbolje i šta može biti poboljšano, te ako postoji debata o tome, to je dobro“, naglasio je on.\nEU, Edi Rama, Albanija, Srbija


Primirje u Siriji narušeno osam puta - 07.03.2016, Sputnik Srbija\nU protekla 24 sata u Siriji je zabeleženo osam slučajeva narušavanja primirja, saopštio je ruski Centar za pomirenje neprijateljskih strana u Siriji. 07.03.2016, Sputnik Srbija\nvesti, svet, sirija, ministarstvo odbrane sad, centar za pomirenje neprijateljskih strana u siriji\n18:01 07.03.2016 (Osveženo: 22:01 07.03.2016)\nU protekla 24 sata u Siriji je zabeleženo osam slučajeva narušavanja primirja, saopštio je ruski Centar za pomirenje neprijateljskih strana u Siriji.\n„Za 24 sata prekid borbenih dejstava narušen je osam puta. U Hami dva, u Alepu i Idlibu po tri. Nastavljaju se napadi na naselja Fua i Kafrija u provinciji Idlib“, navedeno je u saopštenju koje je objavljeno na sajtu Ministarstva odbrane Rusije.\nTurska i SAD formirale tajni obaveštajni centar\n7 Mart 2016, 11:24\nUkupan broj grupa koje su prihvatile prekid borbenih dejstava u Siriji je 35, saopštio je Centar.\n„Tokom protekla 24 sata postignut je dogovor o primirju s komandantima pet odreda koje čini oko 550 ljudi iz provincije Damask. Ukupan broj oružanih formacija koje su prihvatile uslove prekida vatre sada je 35“, navedeno je u saopštenju.\nPrema podacima Centra, nastavljeni su pregovori s vođama četiri oružane formacije koje deluju u provincijama Damask, Dera i Hama.\nSaopšteno je da su 6. marta od 17.00 do 18.30 po lokalnom vremenu teroristi organizacije Ahrar el šam s položaja u oblasti naselja Miniš dva puta gađali stambene četvrti Fua iz minobacača i protivtenkovskih raketnih sistema. Ranjeno je troje civila.\nRuski centar je saopštio i da je obavljeno telefonsko savetovanje s predstavnicima američkog centra u Amanu i Ministarstva odbrane SAD.\nGrađani Rake ustali protiv DAEŠ-a\n6 Mart 2016, 16:52\n„U telefonskoj konferenciji održano je radno savetovanje s rukovodiocem američkog Koordinacionog centra u Amanu, predstavnikom Međunarodne grupe za podršku Siriji iz Ženeve, kao i s predstavnikom američkog Ministarstva odbrane, zaduženim za Bliski istok. Učesnici savetovanja razgovarali su o situaciji u raznim oblastima Sirije, poštovanju primirja, kao i o pitanjima saradnje u pružanju humanitarne pomoći sirijskom stanovništvu“, navedeno je u saopštenju koje je objavljeno na zvaničnom sajtu Ministarstva odbrane Rusije.\nPrema podacima Ministarstva odbrane Rusije, ruska i sirijska avijacija nisu napadale opozicione naoružane formacije koje su prihvatile prekid borbenih dejstava.


Mere koje su bile na snazi tokom vikenda su smešne i služile su samo da se premosti vreme do naredne sednice Kriznog štaba, izjavio je epidemiolog Zoran Radovanović.\nDodao je da bi mere trebalo da budu radikalne i da traju najmanje dve nedelje da bi bile efikasne.\n„To je smešno. Tako parcijalne i kratkoročne mere služe samo da se odluka odloži za dva, tri dana, do naredne sednice, dok se opet ne pogode i dogovore šta će. Epidemiološki gledano to nema nikakvog smisla“, rekao je Radovanović za Nova.rs.\n„Sada bi na snazi trebalo da budu radikalne mere, a da bi one dale efekat morale bi da traju najmanje 14 dana“, poručio je Radovanović.\nkoronavirus/krizni stab/nove mere/Srbija/zoran radovanović\nSlazem se sa doktorom Radovanovicem.Stroge mere su trebale da se donose cim je poceo da raste broj zarazanih.Mada smo i sami neodgovorni,dosta njih ne nosi masku,ne drzi distancu.Ja sam pocela da se sklanjam i od onih sto su vakcinisani.Nekako mi se ni ne prima vakcina,a ako se odlucim bice to sputnjik v,jer imam poverenja u ruseke proizvode,kao sto je fotokataliticki aparat za preciscavanje vazduha,alergena i duvanskog dima u stanu.


Članovi izborne komisije iz Samoopredeljenja traže da se srpski kandidati Goran Rakić, Vučina Janković i Zoran Todić zamene zato što se kao predsednici severnih opština u ostavci, ponovo kandiduju za iste pozicije i zato što se najavljuju njihove ponovne ostavke ako budu izabrani.\nSada se očekuje da će Srpska lista podneti žalbu o kojoj treba da se izjasni Panel za predstavke i žalbe. To je viša instanca odlučivanja, posle odluke Centralne izborne komisije.\nKancelarija za KiM: Učešće Srba u prištinskim institucijama postaje besmisleno\n“Sprečavanje predstavnika Srpske liste da nastupe na lokalnim izborima na severu Кosova i Metohije jeste čin kojim su srpskom narodu u pokrajini ukinuta sva politička prava”, navodi se u saopštenju Kancelarije za KiM.\nNavodi se da je dalje učešće Srba u “bilo kakvim prištinskim institucijama i političkim procesima organizovanim od strane Prištine nakon ovakvog čina postaje besmisleno”.\nKancelarija za KiM ističe da će zajedničku oduku o daljim koracima doneti nakon konsultacija sa predsednikom Srbije, Vladom i Srbima sa Кosova.\n“Jedno je sasvim sigurno, Srbija, kao demokratska i odgovorna država, Albancima neće uskratiti građanska i politička prava, jer se ovakvom ludilu i neodgovornosti Prištine ne može i ne sme parirati reciprocitetom”.\nU saopšteju se navodi da je neverovatno da se ovakve stvari događaju pred očima međunarodne zajednice, “koja bez ikakvog efikasnog odgovora posmatra sve razornije manifestacije političkog divljanja Prištine”.


Ekonomisti su jedinstveni u stavu da Srbiji više nije potreban aranžman sa Medjunarodnim monetarnim fondom (MMF), koji podrazumeva korišćenje ili rezervaciju pozajmica, ali ne isključuju saradnju konsultativnog tipa.\nEkonomista Jurij Bajec rekao je da je saradnja sa tom međunarodnom institucijom pomogla da se dovedu u red javne finansije, što je bio prioritetni zadatak, ali da je u dilemi da li je Srbiji potrebna dalja saradnja na savetodavnoj osnovi.\nIstina je, kako je rekao, da strani investitori vole da ulažu u zemlju, koja ima aranžman sa MMF, ali da još više vole državu gde je sređen pravni sistem i postoje stabilni uslovi za ulaganja, a bez MMF-a.\n"Ako neko tvrdi da su konsultacije sa MMF-om dobrodošle, to sleduje svakoj zemlji članici te organizacije pa i Srbiji jednom do dva puta godišnje", rekao je Bajec. Češće konsultacije koje podrazumevaju presudan uticaj MMF-a na donošenje odluka, prema njegovim rečima Srbiji nisu potrebne.\nProfesor Ekonomskog fakulteta u Beogradu Ljubodrag Savić rekao je da Srbiji ne treba saradnja sa MMF koja podrazumeva povlačenje odredjenih pozajmica. "Tokom dosadašnje saradnje sa tom medjunarodnom finansijskom institucijom napredovali smo za korak, ali nije na odmet neka vrsta saradnje koju su vlade mnogih zemlja pa i Srbije, iako ne tako često, koristile kao batinu", rekao je Savić.\nAranžman sa MMF-om je, kako je ocenio, dobar i za gradjane jer "ako nije neophodan zbog novca bar je potreban da bi se saznala prava dijagnoza stanja u ekonomiji i gde su problemi".\nDodao je da je tačno da ni gradjanima nekada ne odgovaraju mere MMF-a "ali su žrtve pokatkad potrebne da bi se bolje živelo u narednom periodu".\n"Ako Vlada odustane i od aranžmana sa MMF-om u bilo kojoj formi to znači da je došlo vreme da se olabavi kaiš za povećanje primanja i veću potrošnju, a to je najavila i premijerka Ana Brnabić, jer se MMF doživljava kao prepreka", rekao je Savić. Odustajanje od saradnje, prema njegovim rečima, može da znači da Vlada Srbije želi da vodi drugačiju politiku od dosadašnje. Dodao je da "takva politika ne isključuje mogućnost odustajanja od štednje i svih mera koje vuku ekonomiju i ponovno ugrožavanje javnih finansija".


Košarkaši Novog Pazara upisali šesti trijumf\nNaslovnica Sjeverni Sandžak Novi Pazar Košarkaši Novog Pazara upisali šesti trijumf\nKošarkaši Novog Pazara pobedili u dvorani Pendik ekipu Plane sa 84:75 (23:21, 20:14, 22:15, 19:25), u utakmici devetog kola Druge lige.\nNovopazarci su u 30. minutu imali prednost od 20 poena (65:45), ali su lošom igrom u poslednjoj četvrtini dozvolili Plani da se približi na minus tri (77:74).\nIpak, Mihajlo Todorović pogodio je iz reketa, dok je Sanel Mukanović blistao u završnici sa četiri poena i osvojenom loptom, što je bilo dovoljno za trijumf sastava koji s klupe predvodi Marko Dimitrijević.\nTodorović je bio najefikasniji u domaćem timu sa 18 poena, po 13 su dodali Dušan Filipović i Mukanović, a 11 Tarik Brunčević. Nikola Čvorović i Džejlan Muratović upisali su po osam, Nikola Raičević sedam, a Marko Ilić šest poena za Novi Pazar.\nNa drugoj strani, Nikola Kostić postigao je 29, Nikola Lekić 18, a Lazar Marković 16 poena za Planu. Vladimir Trajković dodao je četiri, Mladen Stojanović i Lazar Šarković po tri, dok je Božidar Tanasković zabeležio dva poena za goste.\nSloboda je zadržala lidersku poziciju sa 17 bodova, sledi Mladost SP i Proleter Naftagas sa po 16 i četvrtoplasirani Novi Pazar sa 15 bodova.\nPazar će u 10. kolu gostovati Kliku iz Arilja, a Plana će igrati protiv Slobode u Užicu.\nBosnjak 27. Novembra 2017. At 18:26\nI ovima ne pada na pamet da istupe iz lige\nbosnjo 28. Novembra 2017. At 19:25\nMozda oni igraju u nekoj drugoj Srbiji u odnosu na nogometase.


Hoće li Silajdžić iz Amerike najaviti svoju novu kandidaturu za člana Predsjedništva BiH? - Infosvijet\nOd admin\t na nov 13, 2017\nDr. Haris Silajdžić bit će glavni gost 22. Susreta Bošnjaka Sjeverne Amerike, tradicionalne manifestacije koja se u organizaciji ICNAB-e ove godine održava u Phoenixu, u američkoj državi Arizona, u vremenu od 24. – 26. novembra, prenosi bh. informativni servis INS.\nOva vijest potvrđena je portalu Kliker.info iz više izvora bliskih organizatoru susreta koji su zapravo mreža manifestacija vjerskog, političkog, kulturnog i sportskog karaktera i nesumnjivo su najveći događaj za Bošnjake ovog dijela svijeta.\nIstina, gostovanje i dolazak Silajdžića u Phoneix na zvaničnoj stranici Susreta Bošnjaka još nije potvrđeno jer se kao glavni gosti i dalje navode ambasador BiH u SAD Haris Hrle i bivši ambasador naše zemlje pri Ujedinjenim narodima, a kasnije i ministar vanjskih poslova BiH Muhamed Šaćirbegović (Šaćirbay). No, prema našim saznanjima, potvrda o Silajdžićevom dolasku već je obišla bosanske komune širom Sjeverne Amerike.\nŠto je još značajnije, naši izvori potvrđuju nadanja Bosanaca i Hercegovaca iz ovog dijela svijeta da će, upravo u Arizoni, iz Sjedinjenih Američkih Država, bivši premijer RBiH, a kasnije i član Predsjedništva BiH, potvrditi svoju kandidaturu za bošnjačkog člana Predsjedništva Bosne i Hercegoviner na izborima naredne godine!\nU ovom kontekstu i podsjećanje na najavu iz izvora bliskih bosanskim i bošnjačkim organizacijama i instutucijama u Americi, koju je prije nepunu godinu objavio Kliker.info, da će dijaspora imati svoga kandidata na pomenutim izborima.\nSilajdžićev aktivni povratak u politiku i moguća kandidatura za Predsjedništvo BiH, prema našim izvorima je nagovještena nedavnim velikim intervjuom za portal Depo.ba, gdje je naznačio svoju viziju bogate i uspješne BiH.\nPored toga, njegova sve izvjesnija kandidatura je, kažu, motivisana i saznanjima da će se u utrku za Predsjedništvo BiH, po svemu sudeći, uključiti i Milorad Dodik te njegov politički istomišljenik Dragan Čović.\n(Autor je bosanskohercegovački novinar koji živi i radi u SAD-u, urednik je portala Kliker.info)\n(UZNEMIRUJUĆI VIDEO) PUKLO MU KOLENO: Jeziva povreda argentinskog golmana. Nije za one sa slabim stomakom\nDječak istrčao pred kamion, od sigurne smrti spasila ga nevjerojatna reakcija vozača\nAdmin\t avg 12, 2017 0\nObjavljen snimak: Policajci pucali na nenaoružanog tinejdžera\nOVA DVA BOSANCA SU IMALI NAJJAČI DUEL NA SNIMANJU ČETVRTOG KRUGA ZG:…\nVučić: Ne bih bio u koži Dodiku, tražili su od nas da ga privedemo


Blan preuzeo pariske "svece": Nisam ljut što me se PSŽ nije odmah setio\nNovi trener fudbalera Pari Sen Žermena Loran Blan rekao je da ne zamera ljudima iz tog kluba što im nije bio prvi izbor za mesto šefa stručnog štaba.\nBlan će na klupi "svetaca" zameniti Karla Anćelotija, koji je otišao u madridski Real, a uprava kluba prvo je želela da dovede Fabija Kapela, ali je Italijan pod ugovorom sa Fudbalskim savezom Rusije.\n"Tačno je da su mi javili u pet do 12, ali meni to ne predstavlja nikakav problem. Najvažnije je da smo postigli dogovor", rekao je Blan.\nOn je bio bez angažmana od prošle godine, kada je sa selekcijom Francuske eliminisan u četvrtfinalu Evropskog prvenstva. Prethodno, Blan je kao trener Bordoa pre četiri godina osvojio titulu državnog prvaka Francuske.\n"Drago mi je što sam ovde, ponosan sam zbog dolaska u PSŽ. Čeka nas veliki i težak izazov. Pokušaćemo zajednički snagama da ostvarimo zacrtane ciljeve", poručio je Blan.\nPredsednik PSŽ-a Naser Al Kelaifi kazao je da je prethodni trener Anćeloti napravio odličan posao i osvojio titulu prvaka Francuske.\n"Stvarno je dobro radio u prethodnih 18 meseci. Ostao sam u dobrim odnosima sa Anćelotijem. Želim mu sreću u Realu", dodao je Al Kelaifi.


Mirheta Šiljegović iz naselja Poljana, koje se nalazi na periferiji Tuzle, u julu 2013. godine je podigla zasad jagode i krenula u ozbiljnu proizvodnju ovog voća. U Mirhetinom jagodnjaku zasađeno je 4.000 sadnica, i ona očekuje da će već prilikom prve berbe ostvariti prinos od blizu 3 tone slatkih plodova.\nKako je muž jedini u porodici zaposlen, a njihove dvije kćerke se školuju, iako stanuju na rubu velikog grada, prihodi koje imaju nisu mogli pokriti troškove života Šiljegovića. S obzirom da u blizini porodične kuće raspolažu odgovarajućim poljoprivrednim zemljištem, odlučili su se da njihov dodatni posao bude uzgoj jagode. Najlakši put da ostvare svoju zamisao, Mirheta i njen suprug su vidjeli u podizanju namjenskog kredita kod Partrner mikrokreditne fondacije koji osim obezbjeđenja potrebnih sredstava za bavljenje poljoprivredom, podrazumijeva i pružanje stručne pomoći u svim fazama proizvodnje, te druge vidove podrške.\nRobni kredit u ovom slučaju iznosi 2.000 KM, a posebnu pogodnost za voćare predstavlja grejs period od 12 mjeseci kada se plaća samo kamata. Ona iznosi 9,90 posto, puno je manja od procenata kojima se špekuliše u javnosti, i kako tvrde poljoprivrednici, na nivou je koji obezbjeđuje rentabilnu proizvodnju.\n„Kredit je veoma povoljan jer ću rate početi otplaćivati tek kada prispiju prvi plodovi. Visina kamate je također prihvatljiva, i prema mojoj kalkulaciji, za dvije godine ću vratiti sve dugove i ostvariti značajan prihod“, kaže Mirheta Šiljegović, ističući da bez podrške Partner MKF ne bi mogla početi sa uzgojem jagodičastog voća. Dodaje da je poljoprivreda praktično jedina prilika da se bez velikih ulaganja dođe do dodatnih sredstava za život i preporučuje svima koji imaju mogućnosti da iskoriste dobre uslove koji se nude kroz kreditne proizvode Partner mikrokreditne fondacije i sami sebi otvore radno mjesto.\nMirheta čak i u zimskom periodu veći dio vremena provodi u svom voćnjaku. Zahvaljujući njenom angažmanu i pridržavanju uputa koje dobija od Partneroviih agronoma, jagodnjak je trenutno u odličnom stanju. Ukoliko sve bude teklo kako su planirali, s obzirom da imaju još zemljišta, Šiljegovići najavljuju da će u saradnji sa Partner mikrokreditnom fondacijom proširiti svoj zasad.


PERLESKI ODRED IZVIĐAČA ORGANIZOVAO VELIKU SMOTRU U IDVORU: Takmičili se i učili o Mihajlu Pupinu – Zrenjanin\n04/11/2019 05/11/2019 List Zrenjanin\nIzviđački odred „Čiča Janko“ poslednjeg vikenda oktobra ugostio je čak 158 izviđača iz Vojvodine i šire na „Jesenjim igrama poletaraca“ u Idvoru, gde perleski odred takođe ima četu. Učesnici ovog takmičenja su se nadmetali, ali su takođe imali priliku da više saznaju o čuvenom naučniku Mihajlu Pupinu, kao i da se druže i okuse lokalne specijalitete.\nUčesnici „Jesenjih igara“ pristigli su, između ostalog, iz Subotice, Kikinde, Bečeja, Šida, Pančeva, Beograda, Obrenovca, a bili su smešteni u prostorijama osnovne škole „Mihajlo Pupin“.\nUkupno dvadeset jedna ekipa poletaraca pokazala je svoje veštine tokom takmičarskog dela manifestacije u igrama kao što su čvorologija, prenos lopte u parovima i pravljenje piramide od čaša. Na kraju su najspešniji bili su gosti iz Bečeja, a snage je međusobno odmerilo i šest timova „Čiča Janka“ sastavljenih od mališana iz Ečke, Farkaždina, Idvora i Perleza. Tom prilikom najbolje se pokazala ekipa „Munje“ iz Idvora.\nSvi učesnici „Jesenjih igara“, potom su obišli rodnu kuću i muzej Mihajla Pupina, gde su pogledali predstavu „Šumska priča“. Na kraju aktivnostima ispunjenog dana, poletarce je čekalo pravo okrepljenje – lovački gulaš koji su skuvali članovi Lovačkog društva iz Idvora.\nStarešina Odreda „Čiča Janko“ Dragan Musić kaže da je manifestacija proteklo besprekorno, zahvalivši se na pomoći mesnoj zajednici, osnovnoj školi, muzeju i lovačkom društvu iz Idvora, zatim Udruženju žena „Pijade Pupin“, Predškolskoj ustanovi „Kolibri“ i mlekari „Maestro“ iz Sakula.\nfoto: Odred „Čiča Janko“\n← GLAVNI ODBOR STRANKE SLOBODE I PRAVDE U ZRENJANINU: Antikorupcijski zakon u svetlu afere trgovine oružjem\nMILICI KNEŽEVIĆ NACIONALNA NAGRADA: Obrazovanje je pravo, a ne posebna potreba →


Zara TRF za proleće 2014Fashionela\nHome » FASHION » Zara TRF za proleće 2014\nZara TRF za proleće 2014\nPosted by: admin Tags: Proleće 2014, Zara TRF Posted date: March 7, 2014 | No comment\nPredstavljamo vam najnoviju kolekciju brenda Zara TRF. Pogledajte koje trendove nam za ovo proleće donosi poznata španska modna kuća.\nZa razliku od prošle couture sezone, kada se Armani fokusirao na nude boje, kolekcija za proleće 2014. godine prožeta je bluzama sa bogatim vezovima i Swarovski kristalima, sakoima sa dubokim V izrezom i udobnim svilenim...\nManekenka Anja Rubik je zvezda nove kampanje poljskog brenda Apart. Kao i uvek Anja je u zavodljivom izdanju pozirala ispred objektiva fotografa Marcina Tyszke, noseći najfinijie komade nakita iz kolekcije za proleće 2014....\nProleće je na pragu, a trend koje nam ono donosi su pastelne boje. Bilo da su u pitanju različite nijanse roze ili bledo plave to su boje koje možemo videti u svim radnjama kao glavni trend za proleće/leto 2014. Torbe...\n« Versace kolekcija za jesen/zimu 2014/15\nMilitary look: Balmain kolekcija za jesen/zimu 2014/15 »


Radić: Obaveštajne službe deluju aktivno i agresivno\nVojni analitičar Aleksandar Radić ocenio je večeras da u Srbiji i regionu obaveštajne službe „aktivno i agresivno deluju“ pokušavajući da utiču na bitna politička dešavanja.\n„Nama se preti iz svih relevantnih centara moći. To u ovom trenutku nisu samo pretnje već je reč o agresivnom delovanju“, kazao je Radić agenciji Beta, komentarišući navode o prisustvu „špijuna“ u Srbiji i saradnji s predstavnicima stranih obaveštajnih službi.\nRadić je rekao da se akcijama stranih obaveštajnih službi destabilizuje bezbednosna situacija na Balkanu. On je ocenio da je u toku „psihološko-obaveštajni rat“ u kojem se sukobljavaju Istok i Zapad i njihove obaveštajne službe, a Srbija i Balkan su plodno tle za delovanje u tom sukobu.\n„Srbija je prostor gde se drugi sukobljavaju na njenu štetu“, ocenio je Radić.\nOn je kazao i da u Srbiji i regionu „složena situacija, slaba vlast i jak organizovani kriminal ostavljaju prostor za uticaj na političare“.\nPremijer Aleksandar Vučić je, u ponedeljak uveče, posle sastanka Biroa za koordinaciju službi bezbednosti rekao da je u Srbiji povećano dejstvo i broj pripadnika stranih obaveštajnih službi i sa istoka i sa zapada.\nOn je rekao i da su na teritoriji Srbije pripremane nelegalne aktivnosti u Crnoj Gori i da ima nepobitne dokaz da su u Srbiji postojale grupe ljudi koje su pratile premijera Crne Gore Mila Djukanovića.


Gabriel: Nemačka ostaje partner Kosova ne samo na političkom već i ekonomskom planu\nMinistar spoljnih poslova Nemačke Zigmar Gabriel ocenio je danas da Nemačka ostaje siguran partner Kosova ne samo na političkom već i ekonomskom planu. On je na konferenciji za novinare sa premijerom Kosova Ramušom Haradinajem rekao da će Nemačka nastaviti da pruža potrebnu ...\nNjemački šef diplomatije kazao da je preduslov na putu Srbije ka Evropskoj uniji priznanje Kosova. Njemački šef diplomatije je čestitao građanima Kosova na desetogodišnjici proglašenja nezavisnosti Anadolija Ministar vanjskih poslova Njemačke Sigmar Gabriel poručio je u srijedu ...\nRazgraničenje sa Crnom Gorom i borba protiv korupcije i organizovanog kriminala su još dva preostala uslova od 95 koliko je Kosovo imalo na putu vizne liberalizacije, izjavio je danas u Prištini generalni direktor Evropske Komisije za pregovore o susedstvu i proširenju Kristian ...\nPremijer Crne Gore je kazao u Prištini da njegova zemlja s Kosovom nema problema. Premijer Crne Gore je s kosovskim kolegom Ramushem Haradinajem održao konferenciju za novinare Anadolija Kao pravi prijatelji, tražimo najbolje rješenje za ratificiranje sporazuma o demarkaciji ...\nPremijer CG stigao u Prištinu - razgovarao sa Haradinajem\nPremijer Crne Gore Duško Marković stigao je danas u Prištinu gde ga je na areodromu dočekao predsednik kosovske vlade Fatmir Ljimaj, prenosi RTK na srpskom jeziku. Premijer Crne Gore Duško Marković stigao je danas u Prištinu gde ga je na areodromu dočekao predsednik kosovske ...\nCrna Gora sa Kosovom nema problema već samo otvorena pitanja , izjavio je Duško Marković, premijer Crne Gore tokom posete Prištini. Najavio je intezivniji dijalog po pitanju problema demarkacije, kako bi se što pre došlo do rešenja.\nHaradinaj dočekao crnogorskog premijera u Prištini\nPRIŠTINA - Premijer Crne Gore Duško Marković stigao je danas u Prištinu gde ga je na aerodromu dočekao potpredsednik kosovske vlade Fatmir Ljimaj, prenosi RTK na srpskom jeziku. Navodi se da je sa Markovićem u delegaciji i crnogorski ministar unutrašnjih poslova Mevludin ...\nPremijer Crne Gore Duško Marković stigao u Prištinu u zvaničnu posetu Kosovu, saopštila je vlada te zemlje. Ističe se da je crnogorskoj delegaciji priređen svečani doček uz najviše državne ...\nPremijer Crne Gore doputovao u dvodnevnu posetu Kosovu\nPremijer Crne Gore Duško Marković doputovao je u dvodnevnu posetu Kosovu tokom koje će se susresti s najvišim kosovskim zvaničnicima Premijer Crne Gore Duško Marković doputovao je u dvodnevnu posetu Kosovu tokom koje će se susresti s najvišim kosovskim zvaničnicima.\nHaradinaj: Neozbiljni predlozi o razmeni teritorija\nKosovski premijer Ramuš Haradinaj ocenio je kao neozbiljne predloge o razmeni teritorija između Srbije i Kosova, prenosi radio TV Kosova. "To su smešne ideje i one nisu ozbiljne. Ja sam protiv promena sadašnjih granica Kosova", rekao je Haradinaj na sednici vlade.\nPriština -- Predsednik vlade Crne Gore Duško Marković u Prištini je izjavio da je počaščen što je prvi crnogorski premijer koji dolazi u posetu Kosovu. Dodao je da Crna Gora želi unapređenje dobrosusedskih odnosa na dobrobit obe zemlje.\nPremijer Crne Gore Duško Marković stigao je danas u Prištinu gde ga je na areodromu dočekao potresednik kosovske vlade Fatmir Ljimaj, prenosi RTK na srpskom jeziku. Navodi se da je sa Markovićem u delegaciji i crnogorski ministar unutrašnjih poslova Mevludin Nuhodžiž, kao i da ...\nKosovski premijer Ramuš Haradinaj ocenio je kao neozbiljne predloge o razmeni teritorija između Srbije i Kosova, prenosi radio TV Kosova (RTK). To su smešne ideje i one nisu ozbiljne. Ja sam protiv promena sadašnjih granica Kosova, rekao je Haradinaj na sednici ...\nPredsednik vlade Crne Gore Duško Marković izjavio da je počašćen što je prvi crnogorski premijer koji dolazi u posetu Kosovu i dodao da Crna Gora želi unapređenje dobrosusedskih odnosa na dobrobit obe zemlje Predsednik vlade Crne Gore Duško Marković večeras je u Prištini izjavio ...\nPremijer Crne Gore doputovao u Prištinu, Haradinaj ga dočekao: Sa Kosovom nemamo problema, želimo da uđe u EU! (FOTO)\nPredsednik vlade Crne Gore Duško Marković u Prištini je izjavio da je počaščen što je prvi crnogorski premijer koji dolazi u posetu Kosovu Dodao je da Crna Gora želi unapređenje "dobrosusedskih odnosa na dobrobit obe zemlje".\nMarković stigao u Prištinu, razgovarao sa Haradinajem\nPremijer Crne Gore Duško Marković stigao je danas u Prištinu gde ga je na aerodromu dočekao predsednik kosovske vlade Fatmir Ljimaj, prenosi RTK na srpskom jeziku. Navodi se da je sa Markovićem u delegaciji i crnogorski ministar unutrašnjih poslova Mevludin Nuhodžiž, kao i da ga ...\nPremijer Crne Gore Duško Marković stigao je danas u Prištinu gde ga je na areodromu dočekao predsednik kosovske vlade Fatmir Ljimaj, prenosi RTK na srpskom jeziku. Tweet Tanjug Duško Marković i Ramuš Haradinaj na konferenciji za novinare Navodi se da je sa Markovićem u ...


"Ako EU ne može da prihvati dve albanske zastave, neka prihvate jednu"\nUkoliko Evropska Unija nastavi sa izolacijom Kosova, biće razmotrena mogućnost institucionalnih radnji ili referenduma o ujedinjenju sa Albanijom, izjavio je predsednik Kosova Hašim Tači.\n"To možemo da uradimo kroz skupštinske rezolucije ili kroz referendume na Kosovu i u Albaniji, ali uključujući Preševo, Medveđu i Bujanovac", rekao je Tači za TV Dukađini.\n"Ako EU ne želi da prihvati dve albanske države sa dve zastave, neka prihvate samo jednu zastavu", kaže Tači, prenose prištinski mediji.\nOn je rekao da ideja za ispravljanje istorijske nepravde ujedinjenjem Preseva, Bujanovca i Medveđe sa Kosovom nikada nije bila bliža nego sada.\nKako je rekao, ponašanje EU prema Kosovu pokazuje da je došlo vreme da se ozbiljno razmotri preduzimanje institucionalnih koraka za nacionalno ujedinjenje.\nPod izolacijom Priština misli na oklevanje Brisela da odobri viznu liberalizaciju za građane Kosova.\n11.05.2021 “Manje zaraženih, vakcinacija glavni adut za izlazak iz pandemije” (146)


Čaba Der pretukao cimera iz ćelije u zatvoru u Mađarskoj\nHronika Autor:Tanja Milovanović02. jan. 202114:36 > 14:46\nČaba Der (39) iz Čantavira, koji je optužen za nekoliko ubistava, navodno je pretukao svog cimera iz ćelije u zatvoru u Mađarskoj.\nKako prenose mađarski mediji, Čaba je 17. decembra došao u sukob sa drugim zatvorenikom jer je saznao da se radi o čoveku koji je ubio ženu, a kako je rekao svom advokatu, on ne može da podnese one koji zlostavljaju žene, navodno je nasrnuo na cimera.\nBIRN otkrio šta je Čaba Der rekao o atentatu na Vučića\nKo je upucani Šarac: Pink Panter sa devet života\n„Bio je u zatvoru sa prestupnikom koji je optužen za ubistvo žene, sa nekoliko uboda nožem pre tri godine. Zbog toga je moj klijent tražio njegovo premeštanje“, rekao je advokat Čabe Dera dr Kristian Gulja, piše portal Blikk.hu i dodao:\n„Njegova ćelija pokrivena je kamera, pa video snimak incidenta postoji, ali ga ja još nisam video. Na osnovu toga što je moj štićenik udario drugog zatvorenika, protiv njega može da se pokrene disciplinski postupak, pa čak i krivični zbog lakše telesne povrede. Kazneno-popravni zavod trebalo je da se pobrine da pritvorenici kojima je povećan rizik od zajedničkog stvaranja bilo kakvih problema ne budu smešteni u istu ćeliju“, rekao je advokat.\nOčekuje se da će protiv Dera biti pokrenuta disciplinska istraga.\nPodsetimo, Der je u pritvoru u Mađarskoj, gde mu se sudi za ubistvo tamošnjeg biznismena u Budimpešti u septembru 2018. godine. On je nakon bekstva iz Srbije uhapšen po poternici u Pragu početkom marta 2019. godine, odakle je izručen Mađarskoj.\nAleksandar Šarac Foto: Instagram/duh.grobarstva\nU Srbiji se tereti za ubistvo Nebojše Markovića januara 2019. na Banovom brdu. Pretpostavlja se da je tada prava meta bio brat Markovićeve supruge Aleksandar Šarac, pripadnik bande „Pink panteri“, koji je ubijen oktobra u TC Ušće na Novom Beogradu.\nSAZNAJEMO Rebić se ne vraća u MUP, ide u penziju\nUhapšen razbojnik koji je opljačkao dedu na Zvezdari


Određen raspored utakmica za narednu sezonu u Primeri\nRukovodstvo španske nogometne lige odredilo je raspored utakmica za narednu sezonu u Primeri. Branilac naslova prvaka Barcelona sezonu će početi utakmicom protiv Real Betisa, dok će madridski Real igrati protiv Real Sociedada.\nPoznati su i termini oba El Clasica, okršaja između velikih rivala Barcelone i Real Madrida. Prvi će biti odigran u Barceloni početkom decembra, dok će Real biti domaćin Kataloncima 22. ili 23. aprila 2017. godine.\nFinalist prošle sezone Lige prvaka Atletico iz Madrida sezonu će početi protiv novog prvoligaša Alavesa. Prvi madridski derbi će biti odigran 19. ili 20. novembra na terenu Atletica, a Real će biti domaćin početkom aprila. Prve utakmice nove sezone Primere će biti odigrane 20. i 21. augusta, a sezona završava 21. maja.


Tepić: EU da prestane da koketira sa Vučićevim režimom jer je Srbija već na pragu … – Krstarica\nTepić: EU da prestane da koketira sa Vučićevim režimom jer je Srbija već na pragu …\nBeta 17. oktobra 2021. 17:00\nPotpredsednica Stranke slobode i pravde (SSP) Marinika Tepić pozvala je Evropsku uniju da „prestane da koketira sa režimom Aleksandra Vučića dok ne bude prekasno“ pošto je kako je ocenila, Srbija „već na pragu gradjanskog rata“.\nOna je na medjunarodnoj konferenciji evropskih socijal-demokrata „Evropska unija u tranziciji“ održanoj u Cavtatu ocenila da EU „gotovo 10 godina ćutke gleda na paralisano pravosudje, ‘politiku’ bezakonja i golu silu kojom upravlja Vučićev režim, na kriminal i korupciju koji su njegovo drugo ime, brutalnu propagandu protiv svakog njegovog kritičara“.\n„Ne tražimo da neko drugi vodi naše bitke, ali ne treba ni da nam odmaže flertujući s Vučićem. Nikakve zelene ili druge važne politike ne mogu zaista biti na stolu, dok imamo ovakvu Srbiju u kojoj naši inspektori ne smeju ni da pridju, a kamoli uđu u kineske fabrike koje svakodnevno truju naše gradjane“, ocenila je Tepić a prenela SSP.\nDodala je da za to vreme, podrška gradjana Srbije pridruživanju Evropskoj uniji „konstantno opada“, da su evropske vrednosti „samo teze na papiru, dok paralelno postajemo kineska ekspozitura najprljavijih tehnologija i poslova na pragu Evrope“.


RTS :: Paketi pomoći stižu do penzinera\nŽivot u vreme pandemije Paketi pomoći stižu do penzinera\nsreda, 01. apr 2020, 21:00 -> 21:20\nPaketi pomoći stižu do penzinera\nRaspodela paketa pomoći za više od milion penzionera čija su primanja do 30 hiljad dinara je u toku, zajedno sa podelom pomoći socijalno ugroženim porodicama. U većini gradova, uz pomoć volontera taj posao obavljaju centri za socijalni rad i ekipe Crvenog krsta.\nČak 173 hiljada penzionera u Beogradu ima pravo na paket pomoći, za sada je on stigao do svakog četvrtog.\n"Do sada je pakete pomoći dobilo 40 hiljada penzionera, a centrima za socijalni rad je distribuirano oko 60 hiljada paketa. Mi ćemo do petka u Beogradskoj areni završiti pakovanje svih 173 hiljade pketa", rekao je zamenik gradonačelnika Beograda Goran Vesić.\nNadležni procenjuju da će početkom iduće nedelje svi paketi stići na vrata penzionera.\n"U Beogradskoj areni, volonteri pakuju u tri smene. Posao treba da bude završen do 23 časa u petak, kada će u ovom prostoru početi montaža još jedne privremene bolnice za zaražene koronavirusom", ističe Vesić.\nU Nišu je počela i raspodela pomoći za 3.000 socijalno ugroženih porodica. Paketi teški 22 kilograma sadrže neophodne životne namernice i sredstva za higijenu.\n"Upravo za jednu porodicu paket koji može zadovoljiti, makar 20 dana ili mesec dana potrebe za osnovnim životnim namernicama", napominje Sanja Stojanović iz Crvenog krsta Niš.\n"Svi oni korisnici koji se nalaze na spisku Centra za socijalni rad na njihove adrese ako su stariji od 65 godina dostavljamo pakete hrane i higijene, ukoliko su mlađi oni te pakete mogu da podignu u našoj organizaciji", kaže Aleksandar Ševrt iz Crvenog krsta Užice.\nUz postojeće podatke o socijalno ugroženim porodicama, opštinski centri za socijalni rad dobili su od resornog ministarstva i dodatnu informaciju o penzionerima koji zbog visine prmanju, imaju pravo na paket pomoći.\n"Tačan broj je 1.089.31 onih koji imaju manje od 30 hiljada primanja", kaže ministar za rad, boračka i socijalna pitanja Zoran Đorđević.\nŠto se novčane pomoći od četiri hiljade dinara tiče, ona penzinerima koji su nekad samostalno obavljali delatnost stiže već sutra, sa celom martovskom penzijom. Za 170 hiljada poljoprivrednih penzionerima 4. aprila, a 10. aprila na isti način i svim ostalim penzionerima.\nKraj onlajn nastave, počinje popravljanje ocena i pripreme za malu maturu\nBolnički krevet od kartona može biti i pogrebni sanduk\nSvetska banka: Oko 400.000 građana Zapadnog Balkana može da zapadne u siromaštvo\nUručena unapređenja i priznanja najzaslužnijim pripadnicima Vojske u borbi sa kovidom 19\n12° C 12° C 12° C 13° C 12° C 3° C\nKamiondžije??? Жића и Баја настављају где су стали Паја и Јаре


Han: Članstvo u EU ne zahteva samo vladavinu prava nego i rast | EurActiv Srbija\nHan: Članstvo u EU ne zahteva samo vladavinu prava nego i rast\nEvropski komesar za politiku proširenja Johanes Han rekao je 27. avgusta na neformalnom sastanku premijera Zapadnog Balkana u Draču da članstvo u EU zahteva više od, iako veoma važne, vladavine prava, odnosno i podsticaj rastu, zaposlenosti i prosperitetu. Rad na vladavini prava, prema njegovim rečima, kao i na ekonomskom rastu i radnim mestima treba staviti u središte angažmana Evropske komisije sa regionom na njegovom putu ka članstvu.\nKako je naveo, trgovina unutar regiona je porasla prvi put za više godina, za 13% u regionu CEFTA u 2017. u odnosu na 2016.\nS obzirom na to, naše predviđanje da REA može da stvori oko 80.000 novih radnih mesta do 2025. čak se čini opreznim, istakao je evropski komesar za politiku proširenja.\n"Ako trgovina između Evrope i šestorke sa Zapadnog Balkana, koja sada vredi 46 milijardi evra godišnje, može da se udvostruči, zašto to isto ne može da se desi u trgovini između zemalja regiona", zapitao se Han.\nPremijeri sa Zapadnog Balkana koji su učestvovali na neformalnom sastanku u albanskoj luci Drač složili su se da ulože dodatne napore za stvaranje zajedničke ekonomske zone pre integracije u EU.\nDomaćin skupa, albanski premijer Edi Rama, pozdravio je "drugačiji nivo političke volje i saradnje u regionu", dodajući da "nije praćen istim nivoom ekonomske saradnje".\nKako navodi AP, premijerka Srbije Ana Brnabić i predsedavajući Saveta ministara BiH Denis Zvizdić nisu u Draču a sastanku prisustvuju visoki zvaničnici vlada dveju zemalja.\nVlada Makedonije je saopštila da premijer Zoran Zaev nije otputovao u Drač zbog lošeg vremena.\nU Draču je i 2017. godine održan sličan sastanak zapadnobalkanske šestorke - Srbije, Bosne i Hercegovine, Crne Gore, Makedonije, Kosova i Albanije.


FK Vojvodina ostala bez sportskog direktora | Novosadski informativni portal 021\n"Saša Drakulić više nije sportski direktor Vojvodine. Posle remija sa moldavskim Šerifom, on je čelnicima kluba najavio svoju ostavku. Juče je obavio razgovor sa predsednikom kluba Balšom Butorovićem na kojem je i dogovoren sporazumni raskid ugovora", navodi se u saopštenju kluba.\nVojvodina se zahvalila Drakuliću na saradnji i poželela mu uspeha u daljem radu.\nPredsednik kluba Balša Butorović u narednih nekoliko dana obaviće razgovore sa članovima Upravnog odbora oko angažovanja novog sportskog direktora.\nOdbojkaši Vojvodine pobedili su ekipu Spartaka iz Subotice na gostovanju, rezultatom 1:3 u setovima u okviru prvog meča Kupa Srbije.\nVoša primila gol, pa "petardom" overila plasman u osminu finala Kupa\nFudbaleri Vojvodine plasirali su se u osminu finala Kupa Srbije ostvarivši pobedu nad ekipom Jagodine rezultatom 5:1.\nProleter nakon izvođenja penala ispao iz Kupa Srbije\nFudbaleri Proletera sa Slane bare završili su učešće u ovosezonskom Kupu Srbije nakon što ih je u okviru šesnaestine finala porazila ekipa Bačke.\nPosle 11. kola u Novosadskoj ligi, petom rangu domaćeg fudbala, Šajkaš se nalazi na vrhu, dok Slavija i Tatra vrebaju svoju šansu.\nVojvođanski jug: "Kanarinci" nadomak liderske pozicije\nZa vikend su odigrane utakmice 11. kola Vojvođanske lige Jug, četvrtog ranga domaćeg fudbala.\nVoša dočekuje Jagodinu u šesnaestini finala Kupa Srbije\nFudbaleri Vojvodine dočekaće danas na Karađorđu ekipu Jagodine, u šesnaestini finala Kupa Srbije.


Pravni zastupnik Mitropolije crnogorsko-primorske Dalibor Kavarić poručio je da patrijarh srpski Irinej nije gost već domaćin u Crnoj Gori.\nKavarić je istakao da u Mitropoliji crnogorsko-primorskoj nema nikakve dileme da je patrijarh srpski Irinej, kako je naveo, na tronu svetih srpskih patrijarha, nasljednika Svetoga Save, kao i da je to jedna jedna od eparhija SPC koja djeluje u Crnoj Gori.\n"Zbog toga nema sumnje da patrijarh srpski u Crnoj Gori nije gost, već domaćin i pastir stada slovenskoga, kao prvi među jednakima, koga poštujemo kao glavu naše svete crkve u Crnoj Gori", rekao je Kavarić za beogradsku Politiku.\nKada je riječ o ocjeni ustavnosti nedavno usvojenog Zakona o slobodi vjeroispovijesti, Kavarić je naveo da je u toku izrada inicijative za ocijenu ustavnosti, ali da ne očekuje ništa dobro od Ustavnog suda Crne Gore, jer je pod kontrolom izvršne vlasti.\nOn je naveo da SPC nije sugerisala formu povlačenja spornog zakona iz pravnog sistema Crne Gore.\n"To je svakako moguće učiniti u formi zakona o izmjenama i dopunama zakona ili zakona o stavljanju van snage zakona, u kom slučaju bi bio donesen novi zakon koji bi na ustavan i društveno prihvatljiv način regulisao spornu materiju", objasnio je Kavarić.\nOn smatra da je u Vladi Crne Gore prisutna nervoza i da je priča o potpisivanju ugovora Crkve sa državom sračunata za novu prevaru Crkve da bi ona iz pozicije straha, dovođenjem u podređen i neravnopravan položaj, uprkos stečenim pravima, morala prihvatiti sva necrkvena i neustavna rješenja koja joj se pokušavaju nametnuti.\n"Nećemo pristati na to, po cijenu da nas više ne bude, jer pristanak na to je ujedno ravan duhovnom i moralnom nestanku", rekao je Kavarić.\nUpitan ko je nadležan da potpiše eventualni ugovor u ime SPC i države Crne Gore, ako bi došlo do povlačenja spornog zakona, Kavarić navodi da je apsolutno u neskladu sa Ustavom SPC da pojedini episkopi, bilo koje episkopije SPC, gdje god da se ona nalazi u svijetu, i bez odluke Svetog sinoda, potpisuju bilo kakve ugovore sa državama.\npartijarh Irinej Crna Gora\nKlinton sve više upleten u pedofilski skandal: Isplivale nove informacije, otkriveni tajni sastanci


Pismo Skotu i Mogerinijevoj: Zašto u Briselu nema Albanaca koji nisu činili zločine?\nUdruženje porodica kidnapovanih i ubijenih na Kosovu i Metihiji danas je, u pismu američkom ambasadoru u Srbiji Kajlu Skotu i visokoj predstavnici Evropske unije Federiki Mogerini, upitalo zašto na pregovorima u Briselu nema Albanaca koji nisu činili zločine.\n"Zar u Brisel na pregovore ne mogu da odu pošteni Albanci koji nisu činili zločine i čije ruke nisu okrvavljene? Samo bi sa njima bio moguć dogovor i pomirenje", navodi se u pismu.\nTužiocima i sudijama specijalnog suda za ratne zločine "OVK" je takođe upućeno pitanje zašto ne reaguju i ne privedu pravdi dokazane zločince.\nHARADINAJ OPET PROVOCIRA Tim za nastavak dijaloga sa Beogradom predvodiće LJIMAJ\nKako se ocenjuje, porodice kidnapovanih i ubijenih na KiM su ponovo ponižene od strane američke i EU politike, pošto se "zločinci uz pomoć Amerike i EU smenjuju na različitim funkcijama i time šalju jasnu poruku da su daleko od ruke pravde i da ih ta ruka nikada neće stići".\nU pismu se posebno pominje Fatmir Ljimaj, za koga se kaže da strani državnici dobro znaju ko je on - vođa zločinačke "OVK", koji je držao logor u Likovcu gde su bili zatočeni kidnapovani Srbi i koji je počinio monstruozne zločine u reonu Drenice.\n"Ali odluka Amerike i EU da 2008. godine stvore i podrže lažnu državu Kosovo i da dokazane zločince imenuju za tzv. državnike, pa i pregovarače u Briselu, ne vodi ni uspešnim pregovorima, ni dogovoru, ni pomirenju na zapadnom Balkanu, jer nekažnjeni zločinci to ne dozvoljavaju", napominje se u pismu.\nUdruženje porodica kidnapovanih i ubijenih na Kosovu i Metohiji\nSILE RAZDORA NE SMEJU DA PREVAGNU! Evropski poslanici u DRAMATIČNOM PISMU šefovima EU traže podršku za Srbiju i region


Dačić: Mi biramo ko će nam biti prijatelj i s kim ćemo da sarađujemo - 18.06.2020, Sputnik Srbija\nDačić: Mi biramo ko će nam biti prijatelj i s kim ćemo da sarađujemo\nMinistar spoljnih poslova Ivica Dačić poručio je posle susreta sa šefom ruske diplomatije Sergejom Lavrovom da je Srbija ta koja bira ko će joj biti prijatelj i... 18.06.2020, Sputnik Srbija\n15:24 18.06.2020 (Osveženo: 00:58 26.08.2021)\nPoklon od ministra Dačića – gitara\nMinistar spoljnih poslova Ivica Dačić poručio je posle susreta sa šefom ruske diplomatije Sergejom Lavrovom da je Srbija ta koja bira ko će joj biti prijatelj i s kim će da sarađuje.\nNa pitanje novinara, na zajedničkoj konferenciji posle sastanka, da li taj rastući pritisak na Srbiju, zbog Kine i Rusije, može da dovede do promene spoljne politike posle izbora, uključujući i NATO, Dačić je naglasio:\n„S kim ćemo mi da sarađujemo i ko će nam biti prijatelj — to je nešto što mi biramo. Niko to ne može da nam nameće. Mi imamo dobre političke odnose i sa Rusijom i sa Kinom, ali smatram da imamo znatno slabije ekonomske odnose od političkih i da naša saradnja treba da bude još veća. A mnogo veću ekonomsku saradnju sa Kinom i Rusijom imaju te zapadne zemlje koje nas napadaju zbog toga.“\nOn je dodao da Srbija nikada neće uraditi ništa na štetu svojih prijatelja, jer ni naši prijatelji nisu niti će učiniti nešto što je na našu štetu.\n„A što se tiče NATO-a, mi sa njima imamo saradnju kroz Partnerstvo za mir i druge programe, ali pitanje članstva uopšte nije prisutno u našem javnom životu. Niko to ni ne spominje i svi to znaju“, rekao je Dačić.\nUpitan o primedbama zapadnih zvaničnika, među njima navodno i šefa evropske diplomatije Đozepa Borelja, na račun opredeljenja Srbije da tokom pandemije virusa korona više sarađuje sa Kinom i Rusijom, nego sa EU, Dačić kaže:\n„EU je na početku (pandemije) imala krajnje problematičan stav po pitanju solidarnosti, prvo među članicama Unije, a onda i prema zemljama izvan Unije. Mi smo dobili humanitarnu pomoć od Rusije i Kine i na tome smo izuzetno zahvalni. Od Kine smo dobili priliku i da nešto kupimo, mislim na respiratore. Znamo ko su naši prijatelji.“\nLavrov: Besplatna pomoć među prijateljima je normalna stvar\nNa to se nadovezao i ruski ministar, napomenuvši da je i sam nedavno razgovarao sa Boreljom, te da on nije imao nikakve primedbe na račun Rusije i Kine kada je reč o borbi protiv virusa korona.\nOn je dodao da je i sam čuo primedbe o tome da je Rusija iskoristila pomoć Srbiji i Italiji tokom pandemije kao propagandu, da su to Potemkinova sela i slično.\n„Upozoravali su one koji su od nas tražili pomoć da Rusija ništa ne daje džabe. Ali, mi imamo poslovicu — svako priča o onome što ga boli. Ako neki zapadni analitičari smatraju da neko nekome pomaže i za to treba nešto da dobije, onda znači, to su vrednosti u liberalnim krugovima. U našim krugovima sa Srbijom i drugim zemljama koji promovišu istinske hrišćanske vrednosti, besplatna pomoć je normalna stvar među prijateljima“, rekao je Lavrov.\nGovoreći o posredničkoj ulozi EU u pregovorima Beograda i Prištine, Dačić je rekao da je Brisel, kao garant sporazuma, trebalo znatno više da se angažuje na pitanju njegovog sprovođenja.\n„Ali, to je taktika sprovođenja jednostranih poteza da bi se zaboravile ranije obaveze. Danas niko više ne govori o ZSO nego o taksama, sad su svi zadovoljni ukidanjem taksi, a niko ne govori o onome što je osnova Briselskog sporazuma“, rekao je on.\nNa to je Lavrov imao samo jedan komentar:\n„Pojavio se dobar neologizam — kredibilnost.“\nDačić: Lavrov, uz Putina, jedan od glavnih oslonaca za Srbiju\nŠef srpske diplomatije rekao je da je njegov kolega iz Rusije, uz Putina, jedan od glavnih oslonaca za Srbiju.\n„Srbija je čvrsto opredeljena za dalji razvoj i produbljivanje odnosa na bazi strateškog partnerstva. Zadovoljstvo je što ćemo, kako je najavljeno u oktobru, ugostiti Putina, kada će se desiti važne stvari za Srbiju — od Hrama Svetog Save do povratka stranice Miroslavljevog jevanđelja“, rekao je Dačić.\nDačić se zahvalio Rusiji na doslednoj podršci teritorijalnom integritetu i suverenitetu Srbije, kao i našim naporima da pitanje Kosova rešimo mirnim i diplomatskim putem, putem dijaloga, na bazi kompromisa, bez favorizovanja neke od strana, naročito kada je reči o zapadnim partnerima.\nRusija je jedan od naših najznačajnijih ekonomskih partnera.\n„Ovo je susret prijatelja. Podržavamo pozicije Rusije i međusobno se podržavamo u međunarodnoj areni“, naveo je Dačić, dodajući da odnosi između dveju zemalja nikad nisu bili bolji u savremenoj istoriji.\nŠef ruske diplomatije izjavio je da je potvrđeno podudaranje pozicija po mnogim međunarodnim pitanjima i naglasio da su obe zemlje za poštovanje međunarodnog prava i institucija UN i OEBS-a.\nRezolucija SB UN o Kosovu temelj rešavanja pitanja Kosova\n„Glavnu ulogu u rešavanju pitanja Kosova i dalje ima Rezolucija SB UN, koja je u punoj meri očuvala svoju aktuelnost. Razgovarali smo i o situaciji u regionu i podržali napore Srbije na izgradnji konstruktivnih i dobrosusedskih odnosa sa svim zemljama. Veoma smo zadovoljni rezultatima razgovora u Beogradu“, rekao je Lavrov i uputio Dačiću poziv da poseti Moskvu.\nOn je dodao i da su razmotreni svi aspekti saradnje, da je konstatovano da je ekonomska saradnja dobra, a da je rast robne razmene 23 odsto.\n„Vidimo da se realizuju veliki strateški projekti, „NIS“ lokomotiva privrede Srbije i jedna od vodećih kompanija u regionu. A tu su projekti na kojima radi „RŽD“, podsetio je Lavrov i dodao da su savremene tehnologije, takođe, oblast sa velikom perspektivom“, zaključio je on.


Hobson nakon pet dana napustio Mornar\n18. avgust - Darington Hobson stigao je u Bar i pridružio se pripremama Mornara. 23. avgust - Darington Hobson napustio je Bar.\nMeđu klubovima koji su aplicirali za "vajld kard" je Budućnost Voli. Čelnici "plavih" su ispunili potrebnu dokumentaciju i sve što je trebalo i dopis poslali u sjedište Evrolige u Barseloni, saznaje Standard. Sada se može samo čekati i nadati da iz Katalonije stigne pozitivan odgovor. A, kolike su šanse da Podgorica i naredne sezone ugosti najbolje klubove? Velike.\nMediji u Evropi su kao tri glavna kandidata izdvojili Budućnost, Partizan i Ritas. Ruski predstavnici su otpali zbog slabih avio konekcija i to je glavni problem Lokomotive, Uniksa i Zenita, dok srpski i litvanski predstavnici imaju problema.\nPoznato je da "crno-bijeli" već godinama kubure sa dugovanjima koja nikako da izmire i uvijek se pojavi neki novi igrač koji zahtijeva isplate. Naravno, glavna prednost Partizana je imidž bivšeg šampiona Evrope. Najavio je prvi čovjek beogradskog kluba Ostoja Mijajlović veliki budžet ukoliko Partizan bude član Evrolige, ali dugoročna dugovanja su glavna prepreka.\nOd ova tri kandidata Budućnost ima ogromnu prednost. Ako mjesto bude dobio klub iz regiona, to mora biti Budućnost, jer je igrala finale plej-ofa ABA lige u kojem je izgubila od Crvene zvezde, ali i godinama bilježi mnogo bolje rezultate od Partizana. Uz to, su i mnogi pozitivni signali koji su stizali od Evrolige i predsjednika takmičenja Đordija Bertomeua.\nPrvo, čelnici najboljeg takmičenja u Evropi, kao i njihovi predstavnici koji su prošlog ljeta često boravili u Podgorici bili su oduševljeni svim onim što je podgorički klub napravio za veoma kratak rok. Adaptacija "Morače" po strogim standardima, reorganizacija cijelog kluba. Tu je i posjećenost. Gotovo na svim mečevima Evrolige tribine su bile ispunjene do posljednjeg mjesta, nije se desio ni najmanji incident, a svakako znače i riječi hvale svih trenera koji su dolazili u naš glavni grad. Željko Obradović, Dimitris Itudis, Pablo Laso, Svetislav Pešić, Šarunas Jasikevičijus i svi ostali bili su oduševljeni izgledom "Morače" kao i ambijentom koji su pravili navijači. Naravno, izdvajaju se atmosfere kada su padali CSKA, Real Madrid, Barselona, Baskonija.\nU februaru u Podgorici je boravio i Bertomeu koji je održao pres konferenciju. Bio je oduševljen prijemom, izgledom dvorane, organizacijom kluba. Iako je na istoj konferenciji istakao da će regionalno takmičenje teško dobiti drugog predstavnika (to je i potvrdio na fajnal-foru u Vitoriji), Budućnost se nada da može do specijalne pozivnice.\nOdluka Evrolige bi trebalo da bude poznata sredinom jula i sigurno će biti donijeta u interesu samog takmičenja. U više navrata je Bertomeu isticao da je tom takmičenju potreban klub koji je prije svega finansijski stabilan, savršeno organizovan, bez ikakvih poteškoća kako bi bio član takvog društva. Od kada je Dragan Bokan 2011. godine preuzeo klub izmirena su sva dugovanja, igrači i svi zaposleni se isplaćuju redovno. Sve su to činjenice koje idu na ruku Budućnosti, koja ispunjava i rezultatski uslov.\nProšle sezone je ambijentom, dvoranom, organizacijom mečeva Budućnost oduševila cijeli Stari kontinent. Vidjećemo da li će joj Evroliga pružiti novu šansu.\nViše iz ove kategorije « Jedan sadašnji i jedan bivši košarkaš Fenera na meti Armanija Šampion doveo prvo pojačanje: Stefan Nikolić u Nikšiću »


INFO ::: Naslovna - Aktuelnosti > Aktuelnosti arhiva - STRANA 3 > Dosije Draža Mihailović > Udar na pozitivne ljudske...\nŽrtve četničkih zločinaca na čijem je čelu bio Dragoljub Mihailović, u najvećem broju su bili Bošnjaci muslimani u Podrinju, podsjećaju iz ovog Udruženja. Drina je nosila leševe masakriranih nevinih ljudi, žena, djece i staraca, koji su bili žrtve četnika, kako u Drugom svjetskom ratu, tako i u posljednjoj agresiji na BiH, a ove žrtve su bile krive samo zbog toga što su Bošnjaci muslimani koji se nisu uklapali u okvir homogene Srbije koju je proklamirao Mihailovićev prvi saradnik Stevan Moljević.\nHiljade žrtava, ubijenih na najmonstruozniji način u obrednom četničkom orgijanju na obalama Ćehotine i Drine u Foči, višegradskom mostu Mehmed-paše Sokolovića, ali i u cijelom pojasu uz Drinu gdje vjekovima žive Bošnjaci muslimani, u Drugom svjetskom ratu, bili su žrtve povampirenih četničkih hordi pod vođstvom Dragoljuba Mihailovića. Hiljade nevinih bošnjačkih žrtava ubijenih u agresiji na BiH od 1992. do 1995. godine, uz hiljade uništenih života u prvom genocidu počinjenom na tlu Evrope poslije Drugog svjetskog rata, žrtve su sljedbenika četnika.\nGovoriti o Ravnogorskom četničkom pokretu kao o unutrašnjoj stvari Srbije, isto je toliko cinično kao i govoriti o nacizmu kao unutrašnjoj stvari Njemačke. Ovaj čin je rehabilitacija fašizma u susjednoj državi, koja je ne tako davno, izvršila agresiju i finansirala počinitelje genocida na tlu BiH, tako da će se posljedice, nakon eventualnog pozitivnog rješenja podnosilaca zahtjeva za rehabilitaciju Dragoljuba Mihaliovića, ozbiljno odraziti na mnoge započete procese u BiH, navodi u današnjem saopćenju Udruženje intelektualaca Podrinja.


Centar za aktivizam Beograd: Reproduktivno zdravlje Romkinja – Info Aktivist\nCentar za aktivizam Beograd: Reproduktivno zdravlje Romkinja\nNVO Centar za Aktivizam Beograd uz podršku Sekretarijata za socijalnu zaštitu Grada Beograda otpočeo je projekat “Reproduktivno zdravlje Romkinja” koji će u naredna četiri meseca biti sproveden na teritoriji GO Palilula.\nNa konferenciji za medije održanoj u utorak 18. jula u Centru za kulturu “Vlada Divljan” projekat su predstavili članovi NVO “Centar za Aktivizam Beograd”, predstavnici opštine Palilula i Kancelarije za mlade Palilula.\n– Radionice na teme polno prenosivih bolesti, seksualne kulture mladih, zaštite i kontracepcije biće održane u osnovnim i srednjim školama na teritoriji opštine Palilula i naš cilj je da zainteresujemo što veći broj učenika romske populacije da uzmu učešće u njima. Mladi moraju da rade na podizanju svesti medju vršnjacima kada je stupanje u seksualne odnose u pitanju. To nesme da bude tabu tema ni medju profesorima ni medju roditeljima, jer samo na taj način sprečićemo povećanje broja polno prenosivih bolesti i maloletničkih trudnoća medju tinejdžerima, a posebno medju tinejdžerima romske populacije, gde su još uvek usadjeni stereotipi o tome da je “normalno” prerano stupanje u seksualne odnose, kao i trudnoće čak u višim razredima osnovne škole – rekla je Predsednica UO Centra za Aktivizam Beograd Bojana Janković.\nZamenik predsednika opštine Palilula Darko Paunović istakao je da je važnost ovog projekta od velikog značaja za opštinu Palilula koja ima na svojoj teritoriji veliki broj romskog stanovništva.\n– I kao lekar i kao rukovodilac Opštine Palilula podržavam svaki rad na podizanju svesti kod mladih kada je reproduktivno zdravlje u pitanju. To je značajna tema pogotovo medju romskom populacijom jer tu imamo najveći broj maloletničkih trudnoća i brakova kao posledicu tih trudnoća. Ovakvim radionicama i tribinama očekujem da se ovaj trend smanji, kao i da medju tinejdzerima bude manje bolesti koje se prenose polnim opštenjem – istakao je Paunović.\nSvi zainteresovani za učešće na ovim tematskim radionicama mogu da šalju prijave na mejl organizacije: centarzaaktivizam@gmail.com Kancelarije za mlade Opštine Palilula: palilulakzm@gmail.com\nRok za slanje prijava je 15. septembar, a broj učesnika je ograničen\nPrevious Post:Centar za aktivizam Vranje – Projekat “Umetnošću do zajedništva”\nNext Post:Centar za aktivizam Vranje-Obuka volontera


REM: Nikada nismo primili nikakav zahtev iz Međunarodnog suda u Hagu - Društvo - Dnevni list Danas\nPočetna » Društvo » REM: Nikada nismo primili nikakav zahtev iz Međunarodnog suda u Hagu\nDanas Online19.11.2018. 12:02\nPovodom istupa Gordane Suše i dela medija, u kojima se tvrdi da je nezavisni regulator morao da reaguje povodom telefonskog uključenja Ratka Mladića u program Hepi TV, REM navodi da bi moglo da reaguje samo u slučaju u kojem se, u razgovoru sa bilo kojim optuženim, za bilo koji zločin, upotrebljava govor mržnje, poziva na zločin protiv čovečnosti ili ubijanje pripadnika drugih naroda.\nNakon današnje sednice Regulatorno telo za elektronske medije zamolilo je sve učesnike u javnom dijalogu, a pogotovo svoje bivše članove, da prestanu da se, kako navode paušalno i olako bave stvarima koje nedovoljno poznaju.\nSavet REM-a naveo je da Član 30. Zakona o elektronskim medijima, na koji se Suša poziva ne može da se odnosi na Ratka Mladića, citirajući taj član.\n„Regulator je u pogledu postojanja krivičnog dela, privrednog prestupa i prekršaja, kao i odgovornosti za njih, vezan za pravnosnažnu presudu suda kojom je optuženi oglašen krivim. Prema tome, ovaj član, bez obzira na činjenicu kada se primenjuje, kao i na to da li je odluku doneo naš ili međunarodni sud, nikako ne može da se odnosi na Ratka Mladića, iz prostog razloga što on nije pravosnažno osuđen, žalbeni postupak mu je u toku“, navodi Savet REM-a.\nREM ističe da nikada nije primio nikakav zahtev iz Međunarodnog suda u Hagu kojim se traži bilo kakva zabrana kada je reč o medijskom tretmanu haških optuženika.\n„Regulatorno telo za elektronske medije moglo bi da reaguje samo u slučaju u kojem se, u razgovoru sa bilo kojim optuženim, za bilo koji zločin, upotrebljava govor mržnje, poziva na zločin protiv čovečnosti ili ubijanje pripadnika drugih naroda. Kako “ljubi vas deda Ratko” nikako ne može da se podvede pod bilo šta slično, Regulatorno telo za elektronske medije nije imalo nikakvog zakonskog osnova da se meša u program Hepi televizije“, navodi REM.\nREM još jednom apeluje na sve učesnike u javnom dijalogu da se dobro obaveste, pročitaju zakone i shvate suštinu postojanja i posla regulatora, pre nego što krenu da mu dele lekcije.\nGordana SušaRatko MladićREMBeograd\nRuska mornarica danas obeležava 325. godišnjicu\nSimptomi korone se menjaju – ostati pažljiv i biti oprezan nije opcija, već obaveza


Povratak operete u Banjaluku\n10.05.2014 18:00 | Mladen Matović\nPremijera operete "Orfej u podzemlju" Žaka Ofenbaha označila je spektakularnu završnicu petnaestog, jubilarnog izdanja "Dana Vlade S. Miloševića - Banjaluka 2014", najrespektabilnije kulturne manifestacije iz domena umjetničke muzike u Republici Srpskoj.\nU organizaciji Akademije umjetnosti Univerziteta u Banjaluci i Muzikološkog društva RS, u periodu od 6. do 29. aprila realizovan je čitav spektar različitih programskih aktivnosti, te ponuđen nešto smjeliji konceptualni pristup u kreiranju sadržaja manifestacije u odnosu na prethodni period.\n"Dani Vlade S. Miloševića" otvoreni su premijernim izvođenjem dokumentarne drame "Solunci govore", realizovane u koprodukciji banjalučke Akademije umjetnosti i Akademije umetnosti iz Beograda, nakon čega je uslijedilo održavanje tradicionalnog međunarodnog naučnog skupa "Vlado S. Milošević: kompozitor, etnomuzikolog i muzički pedagog". Istovremeno sa početkom održavanja naučnog skupa započeta je serija koncerata i izložbi studenata i profesora Akademije umjetnosti, koji su i ove godine, što je veoma bitno napomenuti, činili okosnicu cjelokupnog programa manifestacije. Kao posebno značajnu kvalitativnu odliku ovogodišnje manifestacije treba navesti žanrovsku i izvođačku raznovrsnost priređenih programa. Krećući se u veoma širokom ambitusu, od koncerata tradicionalne muzike, preko cjelovečernjeg koncerta mješovitog hora i koncertnih nastupa studenata instrumentalnih odsjeka, pa sve do veličanstvene premijere operete "Orfej u podzemlju", organizatori su nam ponudili bogat izbor i visokoreprezentativna koncertna izvođenja.\nPovratak operete "na velika vrata" i scenu Narodnog pozorišta RS predstavlja istinski kulturni podvig i rezultat je vanserijskog donkihotizma organizatora, profesora i studenata banjalučke Akademije umjetnosti. Nadahnuto, iskreno, duhovito, zabavno, katarzično... samo su neki od komentara koje su neposredno po završetku premijernog izvođenja razmjenjivali srećnici koji su u utorak, 29. aprila, imali privilegiju i mogućnost da prisustvuju istinskom prazniku kulture i umjetnosti Republike Srpske.\nPoslije sedam dugih decenija opereta se vratila u Banjaluku. Radost igre i muziciranja "naše djece" u orkestru i "naše djece" na sceni pretvorila je jedno obično kišno veče u noć za pamćenje. Od prvog do posljednjeg trenutka sa scene su isijavali posvećenost, sreća, uzbuđenje i ljubav, što je i najvećem laiku trebalo dati do znanja da su solisti, hor i orkestar disali kao jedno. Uz preciznu režiju Gorana Damjanca, odličnu i ovovremenizovanu adaptaciju tekstualnog predloška koju potpisuje Mario Ćulum, banjalučki "Orfej u podzemlju" nam, pored osnovne priče o "srećnom braku" Orfeja i Euridike, donosi satirični prikaz aktuelnog posttranzicijskog trenutka kroz koji su prošle ili prolaze sve zemlje jugoistočne Evrope.\nEfektni i raskošni kostimi i scenografija Dragane Purković-Macan, koreografije Tanje Dukić-Čičić i vješto izbalansiran i postavljen scenski pokret Slađane Zrnić i Renate Agostini doprinijeli su maksimalnoj upečatljivosti izvođenja grupnih scena, pri čemu posebno treba naglasiti da su vješto izbjegnute zamke utiska pometnje i guranja na sceni, u koje često upadaju i mnogo iskusniji ansambli.\nNajzaslužnija za impresivnu zvučnu koheziju svih učesnika ovog muzičko-scenskog djela je svakako dirigent Branka Radošević-Mitrović, koja nas je svojom sigurnom rukom provela kroz oba čina operete. Miljana Brezičanin je zasijala kao Euridika, te pored već ranije dokazanog pjevačkog umijeća pokazala da dobri solo pjevači mogu biti i jednako dobri glumci. Isto ovo samo u obrnutom smislu važi i za glumca Velimira Blanića, koji nas je kroz ulogu Džona Stiksa uvjerio u svoje pjevačke mogućnosti. Ponajveću zaslugu za čarobnu noć u Narodnom pozorištu RS ima Jasmin Bašić, reklo bi se "heroj" premijernog izvođenja, koji je i pored ozbiljnih zdravstvenih problema i preporuke da ostane hospitalizovan, potpisao da će nastupiti na sopstvenu odgovornost, te na kraju u takvim okolnostima briljirao u ulozi Jupitera. Tako se živi i diše za umjetnost. Veoma uspješne i ubjedljive role ostvarili su Vlado Danić kao Orfej i Aleksandar Dragojević kao Pluton. A sebi ne mogu dozvoliti da na ovom mjestu ne pomenem ništa manje ubjedljive sve preostale soliste: Anu Simanić, Borjanu Mikavica, Maju Manojlović-Dobrijević, Valentinu Milekić, Slađanu Zrnić, Ivanu Živanić, Anu Marković-Malbaša, Dušana Pokrajčića, Lazara Radoju, Ines Popović, Karolinu Mihajlović i Albinu Smajlović. Zaslužili su. Svi oni su zajedno sa odlično uigranim horom i orkestrom započeli ispisivanje jedne nove stranice u kulturnom životu Banjaluke i RS.\nVeoma je važno napomenuti da su u trenucima kada se u regionu dovodi u pitanje opstanak etabliranih manifestacija umjetničke muzike kao što su Bemus, Tribina kompozitora i mnoge druge, značaj i uloga "Dana Vlade S. Miloševića" prepoznati od strane nadležnih gradskih i republičkih instanci, te je ovogodišnje jubilarno izdanje manifestacije održano pod generalnim pokroviteljstvom Kabineta predsjednika Republike Srpske.\nNa kraju, možemo zaključiti da su se "Dani Vlade S. Miloševića - Banjaluka 2014" pokazali kao idealna prilika i mogućnost da se sagledaju trenutni kreativni potencijali i izvođački dometi studenata i profesora banjalučke Akademije umjetnosti. Oni su nam na najljepši mogući način pokazali zašto je Banjaluka decenijama vapila i čeznula za osnivanjem prve umjetničke visokoškolske ustanove u ovoj regiji.


Šifra artikla: .224-8229-d1\nŽenske Jeans pantalone skinny fit kroja u tamnoj denim boji. Ovaj model džinsa ima malu količinu izbeljivanja u predelu butina, kolena i ispod džepova. Ovaj model ima super skinny kroj nogavica koje imaju minimalan razmak između tela i materijala i sedalni deo visoke dubine. Vrsta materijala od kog je izrađen ovaj model je strech denim čije su glavne karakteristike su fleksibilnost i udobnost koja čini ovaj model odličnim izborom za svakodnevnu upotrebu. Ovaj model ima klasične, praktične džepove sa prednje i zadnje strane, kao i detalj u vidu dodatnog malog džepa. Model 224 možete poneti u svim prilikama od dnevnih do večernij prilika u kombinaciji sa bilo kojim gornjim delom.


Predstavljanje priručnika za promociju obrazovnih profila srednjih škola - Unapređivanje zapošljivosti\nPredstavljanje priručnika za promociju obrazovnih profila srednjih škola\nProjektni tim MUSTRE IV je 04. novembra 2016. godine u prostorijama Zavoda za unapređivanje obrazovanja i vaspitanja, održao prezentaciju Priručnika za promociju obrazovnih profila srednjih škola.\nPrezentacija je održana u okviru sastanka Radne grupe za izradu standarda za karijerno vođenje i savetovanje koja okuplja predstavnike relevantnih ministarstava (prosvete, rada, omladine), zavoda (ZUOV, ZVKOV), Saveta za stručno obrazovanje i obrazovanje odraslih, GIZ-a, Privredne komore Srbije, NSZ-a, filozofskog fakulteta, srednjih škola, Euroguidance centra (fondacija Tempus), itd.\nKroz interaktivnu prezentaciju priručnika, učesnicima su predstavljeni konkretni koraci i saveti za planiranje planova promocije, primeri dobre prakse, načini da se dođe do korisnih informacija i unaprede znanja o ovoj oblasti, kao i brojni alati koji su dostupni srednjim školama za onlajn promociju. Prikazane su „korak po korak“ instrukcije za kreiranje i sprovođenje kampanje na različitim društvenim mrežama, kao i efikasne komunikacione strategije koje „gađaju“ različite ciljne grupe, odnosno učenike završnih razreda osnovnih škola i njihove roditelje.\nPredstavljene su i dve studije slučaja, odnosno, dve onlajn kampanje dve srednje škole, koje su u sklopu projekta MUSTRA IV dobile podršku od Beogradske otvorene škole pri osmišljavanju i sprovođenju svojih planova promocije preko interneta.\nPriručnik za promociju je izrađen i predstavljen u sklopu projekta MUSTRA IV, koji podržava Solidar Suisse – Kancelarija u Srbiji, a sprovodi Beogradska otvorena škola.


Ruski građani mogu da biraju vakcinu - 29.12.2020, Sputnik Srbija\nRusi već sad mogu da biraju kojom vakcinom će se vakcinisati protiv virusa korona, saopštila je potpredsednica Vlade Rusije Tatjana Golikova. Po njenim rečima... 29.12.2020, Sputnik Srbija\n10:45 29.12.2020 (Osveženo: 01:05 26.08.2021)\n© Sputnik / Kirill Braga / Uđi u foto-galerijuAmpula sa vakcinom protiv virusa korona "Gam-Kovid-Vak" u bolnici u Volgogradu\nRusi već sad mogu da biraju kojom vakcinom će se vakcinisati protiv virusa korona, saopštila je potpredsednica Vlade Rusije Tatjana Golikova. Po njenim rečima, građani će moći da biraju preparate čim budu dostupni.\n„Mi već imamo tu mogućnost. Druga vakcina (instituta "Vektor") u manjim partijama, oko 30.000 već se nalazi u civilnom prometu“, rekla je Golikova.\nOva vakcina se već može naći u Tulskoj, Rostovskoj oblasti i Moskvi. Ostale, manje partije su bile poslate u druge regione.\nPotpredsednica Vlade nije navela o kojim tačno vakcinama se radi. Ministarstvo zdravlja Rusije je registrovalo „Sputnjik Ve“, naučnog centra „Gamaleja“ i „EpiVakKorona, centra „Vektor“. Vakcina Centra „Čumakova“, kako se očekuje, biće registrovana u februaru.\nPodsetimo, masovna vakcinacija u Rusiji je počela u decembru.


Skupština Turske donela sporni propis o internetu\nSkupština Turske je u sredu pred ponoć izglasala niz spornih amandmana koji jačaju državnu kontrolu nad internetom, koju su opozicija i mnoge nevladine organizacije ocenile kao "drakonsku".\nNovi zakon dozvoljava organima vlasti, uključujući Upravu za telekomunikacije (TIB) da bez sudskog naloga blokiraju sajtove koji narušvaju "privatnost" ili objavljuju "diskriminatorski ili uvredljiv" sadržaj.\nOn takođe omogućava da TIB zahteva od pružalaca usluga da prikupljaju i dve godine zadržavaju podatke o sajtovima koje posećuje svaki korisnik, kao i da te podatke predaju vlastima ako se to od njih zatraži, ne obaveštavajući o tome korisnike.\nPredstavljene kao deo projekta vladajuće Partije pravde i razvoja (AKP), te nove odredbe su donete posle nekoliko sati žive debate sa opozicijom.\nMnogi od opozicionih poslanika su u sredu na interentu kritikovali "cenzuru" koju kroz novi zakon zavodi islamsko-konzervativna vlada premijera Redžepa Tajipa Erdogana, koji je na vlasti od 2002. godine.\nU jednom "izveštaju o transparentnosti", objavljenom decembra, "Google" je već svrstao Tursku i Kinu na čelo liste cenzora interneta.


Nacionalizovano poljoprivredno i šumsko zemljište moguće vratiti u naturi Subota, 11. 01. 2014.|09:31 | Izvor: Beta Direktor Agencije za restituciju Strahinja Sekulić kaže da Srbija može da vrati svo nacionalizovano poljoprivredno i šumsko zemljište u naturi bez ikakve štete.\nNa pitaje da li to znači da će biti promena Zakona o restiutuciji u pravcu uvođenje supstitucije, Sekulić je rekao da on to ne zna i da to treba zakonodavac da kaže, ali da je moguće vratiti zemljište i šume, a da Republika Srbija ne pretrpi ikakvu štetu. On je na konferenciji za novinare nakon sastanka sa Jelkom Kacinom, izvestiocem Evropskog parlamenta za Srbiju dodao da u Srbiji, kao i u drugium zemljama istočne Evrope, postoji problem državne i javne imovine koja je pod nekom vrstom upravljanja koja nije legalna. Prema rečima Sekulića, Agenciji su međunarodni posmatrači ukazali da u postupku restitucije vodi računa o takvoj imovini, koju Amerikanci zovu "klaudi properti". - Mi to i radimo, pre svega kod poljoprivrednog zemljišta, ali i u drugim slučajevima nalazimo razno rentijerstvo nad državnom imovinom - rekao je direktor Agencije za restituciju Srbije. Izvestilac Evropskog parlamenta za Srbiju Jelko Kacin je pohvalio i podržao rad Agencije za restituciju, ocenjujući da je to telo dokazalo da u Srbiji "postoji i pravda i pravna država i da postoje ogromni kapaciteti pa i fondovi da se mnoge od tih oduzetih stvari vrate i to u naturi". On je rekao da podršku daje u svoje ime, ime onih u EU koji se bave Zapadnim Balkanom i u ime Evropskog parlamenta. Kacin je istakao da Srbija ima dovoljno zemljišta i imovine u državnoj svojini, sa kojom ne zna šta da radi, i da bez problema može da vrati nacionalizovanu imovinu. On je istakao da je imovinu starim vlasnicima potrebno, pre svega, vratiti u naturi, dodajući ako nije moguće vratiti osnovnu imovinu da to treba uraditi kroz kompenzaciju. Tek na kraju, prema rečima Kacina, idu finasijske naknade za ono što su neki već privatizovali, a ponovo bi želeli da to iskoriste na račun svojih političkih veza i korupcije. Dokumenti sa sličnom temom\nVlasnici poljoprivrednog zemljišta još čekaju na restituciju - Nadležni najavljuju nova rešenja od jeseni\nGenčićevim potomcima novac, ne i Muzej Tesle? - Agencija za restituciju uskoro će odlučivati o sudbini vile u Krunskoj\nBeograđanima restitucijom vraćeno više od 3.200 objekata - Starim vlasnicima i restorani Park i Bled


Slobodno kretanje roba u zemljama EU i EFTA – Novi pravni okvir | ATS\nSlobodno kretanje roba u zemljama EU i EFTA – Novi pravni okvir\nU organizaciji Ministarstva ekonomije i regionalnog razvoja i u saradnji sa Regionalnim projektom za infrastrukturu kvaliteta CARDS 2006, u okviru tehničke pomoći Evropske komisije i Sekretarijata EFTA, u Palati Srbije u Beogradu je 23.09.2008. godine održan seminar na temu „Slobodno kretanje roba u zemljama EU i EFTA – Novi pravni okvir“.\nSeminar je otvorila i dala uvodnu reč Jelena Popović, pomoćnik ministra za ekonomiju i regionalni razvoj. Uvodnu reč su dali i David Norris, tim lider Regionalnog projekta za infrastrukturu kvaliteta i Primož Vehar, rukovodilac projekta PLAC (Policy and Legal Advice Centre).\nUčesnici na seminaru su bili predstavnici ministarstava, organizacija iz infrastrukture kvaliteta, organizacija za ocenjivanje usaglašenosti, Privredne komore Srbije i drugih zainteresovanih strana za tehničku regulativu Republike Srbije.\nNa seminaru su održane sledeće prezentacije:\n1. Proširenje jedinstvenog tržišta – Steffen Erik Milner, EFTA Odeljenje za robe\n2. Slobodno kretanje roba na neharmonizovanom području i Uredba o uzajamnom priznavanju – Idaira Robayna Alfonso, Evropska komisija – Generalna direkcija za preduzeća i industriju\n3. Slobodno kretanje roba na harmonizovanom području i Revizija novog pristupa – Helen Sutcliffe, Evropska komisija – Generalna direkcija za preduzeća i industriju.\nPredstavnici Akreditacionog tela Srbije na seminaru su bili direktor dr Dejan Krnjajić, mr Vida Živković, Biljana Tomić i Radivoje Nikoličić.\nSeminar je otvorila i dala uvodnu reč Jelena Popović ( u sredini), pomoćnik ministra za ekonomiju i regionalni razvoj\nDirektor ATS-a dr Krnjaić (u sredini) sa pomoćnikom direktora i direktorom Direkcije za mere i dragocene metale (sdesna)\nPredstavnice ATS-a na seminaru Biljana Tomić i mr Vida Živković


Vesti: Da li EU igra ruski rulet sa ljudskim životima /video/ - 09.03.2021, Sputnik Srbija\nVesti: Da li EU igra ruski rulet sa ljudskim životima /video/\nPratite vesti Radija Sputnjik. 09.03.2021, Sputnik Srbija\n18:59 09.03.2021 (Osveženo: 10:59 20.07.2021)\nIzjava predsedavajuće Evropske agencije za lekove koja je uporedila izglede za odobrenje vakcine „Sputnjik Ve“ u Austriji sa „ruskim ruletom“ pokreće pitanje da li EU zapravo igra „ruski rulet“ sa ljudskim životima, tvrde ruski stručnjaci.\nSedamnaest država prošle godine povuklo priznanje samoproglašene države Kosovo, dok je pet među kojima i Egipat nemaju nikakav papir da su ga priznali. Koliko je još takvih zemalja?\n„Skaj“ telefoni su omiljeni u svetskim kriminalnim krugovima zbog visokog stepena zaštite slika i tekstualnih i glasovnih poruka. Da li će posedovanje takvog uređaja u Srbiji postati krivično delo?\nIstražujemo – da li intervju princa Harija i njegove supruge Megan, u kojem su izneli eksplozivne optužbe, može da nanese dugoročne posledice na britansku monarhiju?\nZašto bi odlazak pape Franje u srce Iraka mogao da bude istorijski?\nNajbolja srpska skijašica Nevena Ignjatović kaže da joj je cilj da na poslednjoj trci sezone, 18. marta u Austriji, uđe u prvih deset u kategoriji super-velesilama.


Bitcoin je postao jedna od najzanimljivijih tema kada je kripto valuta dostigla rekordnu cenu od 42.000 dolara prošle nedelje. Međutim, New York Times izveštava da su brojni vlasnici zaključani iz svojih Bitcoin novčanika nakon što su zaboravili svoje lozinke.\nStefan Tomas, nemački programer sa sedištem u San Francisku, dobio je 7.002 Bitcoina još 2011. godine. Sada taj iznos vredi oko 220 miliona dolara, ali njegov račun će uskoro biti zaključan ako Tomas unese još 2 pogrešne lozinke. Tomas ukupno ima 10 puta da unese pogrešnu šifu i ako to uradi, njegov virtuelni novčanik će ostati zauvek zaključan, što znači da njegovi milioni više neće moći da se podignu.\nDo sada je isprobao osam različitih kombinacija lozinki, koje nisu uspele i sada ima još samo dva pokušaja\n„Ležao sam u krevetu i razmišljao o tome. Otišao bih do računara sa nekom novom strategijom i to ne bi uspelo i ponovo bih bio očajan “, rekao je on. „Došao sam do tačke kada sam sebi rekao, da moram da sačuvam još dva pokušaja i da probam da se setim šifre, jer ću potpuno izgubiti svoje mentalno zdravlje“, dodao je Tomas i rekao da je pre 1o godina na parčetu papira napisao lozinku i da će dati sve od sebe da pronađe taj papir koji je sada vredan neverovatno bogastvo.


Alisa Kockar: Višemilionski državni projekat je zapravo radni logor i ozbiljna sramota za Zrenjanin i Srbiju | ZR KLIK\nPortparolka Demokratske stranke i poverenica Gradskog odbora DS u Zrenjaninu Alisa Kockar izrazila je danas ozbiljnu zabrinutost zbog vesti koje dolaze iz Zrenjanina u vezi sa izgradnjom i radom fabrike guma Linglong. Portparolka demokrata tvrdi da je ovaj projekat problematičan iz minimum tri razloga – zbog ljudskih prava, finansija, ali i sa ekološkog aspekta.\n„Umesto projekta koji će građanima Zrenjanina obezbediti zaposlenje i bolji život, Srpska napredna stranka nam je pružila priliku da uživo vidimo ono što smo do sada mogli samo na filmu: siromašne radnike koji dolaze iz strane zemlje u potrazi za boljim životom, ostaju bez pasoša i svih prava, nemaju mogućnost slobodnog kretanja, zdravstvene zaštite i povratka kući, žive u zastrašujuće lošim uslovima i moraju da rade onoliko koliko im gazde kažu i kada im kažu. Organizacije Astra i A11 opravdano sumnjaju da su ovi radnici žrtve trgovine ljudima i tim povodom obratile su se nadležnim institucijama koje i dalje ostaju neme. To je velika sramota za naš grad i za celu državu,“ izjavila je Alisa Kockar.\n„Državni projekat u koji su uloženi milioni evra danas je radni logor u kom su vijetnamski radnici bez dokumenata, a sutra će im se pridružiti i naše komšije. Vlasti stalno pronalaze nove načine i razloge da pomognu kineskog investitora na račun građana, a nadležne institucije ne preduzimaju ništa povodom kršenja zakona. Skandal i sramota u Zrenjaninu su tolikih razmera da bi u bilo kojoj drugoj državi Vlada automatski pala, a predsednik države koji je položio kamen temeljac momentalno dao ostavku i zauvek se povukao iz politike. Mi taj film nećemo gledati, jasno je, tako da ćemo za normalan život, vodu, vazduh i dobre uslove rada, morati da se izborimo zajedno sa građanima, u jedinstvenom frontu,“ zaključila je Alisa Kockar i poručila da „oni koji pokušavaju da nas ubede da su radni logori, koji ispumpavaju novac iz budžeta jedina razvojna šansa Zrenjanina, ali i Srbije, ne smeju da budu na vlasti jer su očigledno ili korumpirani ili ne znaju da rade svoj posao. Građani Zrenjanina mogu i zaslužuju da rade u fabrikama u kojima se poštuju zakoni i u kojima su tretirani kao ljudi, a ne kao robovi. To je moguće, ali ne sa Srpskom naprednom strankom na čelu našeg grada i države.“


Preduzetnice u lancu dobavljača Tako Lako Shopa - Bizlife.rs\nPreduzetnice u lancu dobavljača Tako Lako Shopa\n11:48 Beograd, 27/01/2017\nPredsednica Udruženja poslovnih žena Srbije, dr Sanja Popović Pantić i direktor Tako Lako Shopa, Marko Ilić, potpisali su sporazum o saradnji kojim će biti omogućeno uključivanje preduzetnica, članica udruženja, u lanac dobavljača ovog e-commerce portala, u kome je trenutno zastupljeno oko 40.000 proizvoda različitih dobavljača. Osim prodaje, preduzetnicama se ovim sporazumom pruža mogućnost promocije i prezentacije proizvoda,d što je bitan preduslov za njihovu vidljivost, unapređenje i razvoj poslovanja.\nKupovinom proizvoda članica UPŽ Srbije, koji su rezultat njihovog dugogodišnjeg i posvećenog rada, direktno se doprinosi većoj održivosti ženskih firmi i nastanku novih, čime se smanjuje nezaposlenost žena, a samim tim se utiče i na razvoj ženskog preduzetništva u Srbiji.\nSaradnja je uspostavljena na osnovu strategije društveno odgovornog poslovanja kompanije Tako Lako, a uz svesrdno dugogodišnje zalaganje Udruženja poslovnih žena Srbije na uključivanju preduzetnica kao dobavljača u velike trgovinske lance i promociji rodne ravnopravnosti.\nNa portalu Tako Lako će se, na samom početku realizacije sporazuma, predstaviti 11 kompanija, članica UPŽ Srbije, sa tendencijom proširenja asortimana i broja firmi koje će biti predstavljene u posebnoj sekciji na sajtu www.takolako.com .\nTako Lako Shop, deo je Nelt Grupe, organizacionog sistema koji sa sedištem u Srbiji, povezuje 3700 zaposlenih u 11 kompanija, u 7 zemalja na teritoriji Evrope – Srbiji, Bosni i Hercegovini, Crnoj Gori i Makedoniji i Afrike – Angoli, Zambiji i Mozambiku.\ntako lako shop udruženje poslovnih žena srbije\nSrbija bi mogla da bude “vinski lider” u regionu\nTvrde da su među najrazvijenijim opštinama u Srbiji\nBodiroga zakupio prestižni hotel u Trebinju\nDržavna uprava: Kako to rade Holanđani


Čović sa Wigemarkom o napretku BiH na evropskom putu – Fokus.ba\nČović sa Wigemarkom o napretku BiH na evropskom putu\nNapredak Bosne i Hercegovine na evroatlantskom putu i izmjenama Izbornog zakona BiH bile su teme razgovora predsjedavajućeg Predsjedništva BiH Dragana Čovića sa šefom Delegacije Evropske unije u BiH i specijalnim predstavnikom EU u BiH Lars-Gunnarom Wigemarkom, javlja Anadolu Agency (AA).\nPredsjedavajući Predsjedništva BiH Dragan Čović informisao je Wigemarka o tome da su svi odgovori na Upitnik Evropske komisije završeni, te da će ih predati zvaničnicima Evropske unije 28. februara ove godine.\nIstakao je također, kako je za BiH izuzetno važno da što prije dobije kandidacioni status, te da će se sve uraditi da se to i ostvari.\nZajedno su prokomentarisali i Strategiju Evropske unije o proširenju, te istakli kako ona daje dodatni podsticaj BiH na evropskom putu.\nRazgovaralo se i o izmjenama Izbornog zakona BiH, te je Čović istakao kako izmjene Izbornog zakona BiH moraju osigurati legitimno predstavljanje konstitutivnih naroda, u skladu s presudom Ustavnog suda BiH, što se jasno odnosi i na izbor članova Predsjedništva BiH i Doma naroda Parlamenta Federacije BiH. Bez ovih rješenja neće se moći organizovati legalni i legitimni izbori u oktobru 2018., te sprovesti izborni rezultati.\n#Lars-Gunnar Wigemark#draga čović\nJohann Sattler novi predstavnik Evropske unije u BiH


Među povlašćenima proizvođačima Bogdan Tanjević i Stefan Savić | Analitika - Informativni Portal\nObjavljeno: 29. 01. 2020 - 07:35\nTanjevićeva kompanija je taj status dobila za solarnu elektranu u Baru, a Savićeva za za malu hidroelektranu mHE Bjelojevićka 1 u opštini Mojkovac, odlučio je Odbor Regulatorne agencije za energetiku (RAE).\nPovlašćenim proizvođačima je, na ime podsticaja za proizvodnju električne energije iz obnovljivih izvora, u prošloj godini isplaćeno 12,02 miliona eura, dok je im je od 2014. isplaćeno 32,8 miliona eura.\nOdbor RAE je utvrdio privremeni status povlašćenog proizvođača od dvije godine Tanjevićevoj kompaniji Barsolar za solarnu elektranu na krovu Skladišta 17 u Baru.\nOsim njega u kompaniji su Igor Kovačević i turska kompanija Consus enerji isletmeciligi ve hizmetleri anonym sirketi Status povlašćenog proizvođača dodijeljen je i kompaniji Možura Wind Park za vjetroelektranu Možura na 12 godina, počev od 30. decembra prošle go dine.\nVE Možura je pu štena u rad 18. novembra prošle godine, instalisane snage 46 megavata i vrijedan je 90 miliona eura, agodišnje će proizvoditi 120 gigavata. Na ime podsticaja za električnu energiju proizvedenu lani je dobila 34.985 eura.


IZBORI 2017: Predizborni skup u Ugljaru: Srpska lista, narodna lista\n6. juna 2017. 3 min read\nPred nekoliko stotina meštana, u Ugljaru je održan predizborni skup Srpske liste. Na skupu su govorili: zamenik direktora Kancelarije Vlade Srbije za Kosovo i Metohiju, Petar Petković, gradonačelnik Novog Sada i potpredsednik Srpske napredne stranke Milš Vučević, predsednik opštine Gačanica, Vladeta Kostić i Zvonko, predsednik Pokrajiskog odbora Socijalističke partije . Sa skupa je poručeno da građani u što većem broju izađu na izore 11. juna i da glasaju za Srpsku listu, jedinu političku opciju koju podržava Republika Srbija i da je to jedini garant opstaka Srba na ovim prostorima.\nPredizborni skup Srpske liste u Ugljaru kod Kosova Polja, kome je prisustvovalo više stotina simpatizera, otvorio je gradonačelnik Gračanice, Vladeta Kostić koji je rekao da Srpska lista mora osvojiti svih deset mandata na nedeljnim vanrednim parlamentarnim izborima. Gradonačelnik Kostić kaže da ostaje pri izjavi da su ostali srpski učesnici na izborima štetočine i paraziti.\n„Ne smemo ostaviti prostora upravo tim sitnim štetočinama, koji su bili paraziti na telima krupnih zveri i radili samo za svoj džep. Ne smemo dati prostora onima koji će da dođu samo u vreme izbora, onima koji ne žive sa nama i čija deca ne idu u iste škole gde i naša. Ne smemo dati prostora onima koji dođu, uzmu i prodaju jedan mandat“, poručio je Kostić, naglasivši da je jedino Srpska lista garant da će Srbi imati besplatno lečenje i da će srpska deca ići u školu po sistemu Republike Srbije.\nPotpredsednik Srpske napredne stranke (SNS) i gradonačelnik Novog Sada, Miloš Vučević, praćen gromoglasnim aplauzom prisutnih, preneo je prisutnima pozdrave Aleksandra Vučića i rekao da je Srpska lista koja jedina ima podršku zvaničnog Beograda, narodna, a ne stranačka.\nFoto GračanicaOnlajn: Srpska lista, Predizborni skup u Ugljaru\n“Država Srbija može samo da podrži i da stane iza Srpske liste, jer naša država podržava samo jednu listu, što i nije najvažnije. Najvažnije je da Srpsku listu podržava srpski narod na Kosovu i Metohiji. Naš narod podržava ovu listu i ovo je narodna lista, ovo nije stranačka lista. Ovo nisu za nas stranački izbori, ovo su za nas državni, nacionalni izbori,” rekao je Vučević.\nPetar Petković, pomoćnik direktora Kancelarije Vlade Srbije za Kosovo i Metohiju, pozvao je Srbe da glasaju za Srpsku listu koja jedina može i želi da spreči osnivanje takozvane Vojske Kosova.\n„Nismo podeljeni, nismo razjedinjeni, ne idemo u više kolona, samo je jedna Srpska lista. Oni koji bi da se dele, neka dobro znaju da srpski narod nije uz njih i dobro svi vi znajte da oni, iako se nažalost samo zovu Srbi, nemaju nikakve veze sa državom Srbijom i sa idejom očuvanja srpskih nacionalnih interesa“, naglasio je Petković.\nU ime kandidata za poslanike u Skupštii Kosova, govorio je Branimir Stojanović, na čiji se poziv na binu popela i Persa Stojković iz Paralova koju su prošle godine na sopstvenom imanju pretukli Albanci.\nFoto GračanicaOnlajn: Persa Stojković\n„Baka Persa je ta koja je pre godinu dana nama svima održala lekciju kako se brani svoja međa. Iako vrlo često sama u brdsko- planinskom selu Paralovu, imala je snage da stane pred nasilnike i da im kaže: „Ne, ovo je moja međa i dalje nećete moći“, rekao je Stojanović, pozvavši Srbe da u što većem broju izađu na izbore 11. juna i da glasaju za one koji će imati zadatak i obavezu da poštuju narodnu volju.\nPredsednik pokrajinskog odbora Socijalističke partije Srbije (SPS) Zvonko Stević, izjavio je da je Srpska lista jedini garant za opstanak Srba na Kosovu i Metohiji i da zato ima podršku predsednik Republike Srbije, Aleksandra Vučića i vršioca dužnosti srpskog premijera, Ivice Dačića.\nPredizborni skupovi Srpske liste, pre Ugljara, održani su još u Leposaviću, Gračanici, Goraždevcu, Zvečanu i Kuscu.\nTags: Izbori 2017 selo Ugljare Srpska lista\nPrevious Aleksandar Jablanović: Sam sam otišao u policiju, nisam priveden\nNext Kažnjena Srpska lista\n23. septembra 2021., 13:54


Radio Tivat | Školski brod pretresan po nalogu Generalštaba\n28 окт Školski brod pretresan po nalogu Generalštaba\nU nastavku suđenja optuženima u slučaju “Jadran” juče je u Višem sudu u Podgorici u svojstvu svjedoka saslušan komandant školskog broda Zoran Ivanovski.\nOn je naveo da je vojna policija 19. aprila prošle godine, po naređenju Generalštaba VCG, u šest sati ujutro ušla na brod i pronašla 56 kilograma kokaina. Kako je naveo Ivanovski, za drogu je saznao upravo nakon ulaska vojne policije na brod.\nU odsustvu se sudi Dejanu Rovčaninu i Vladimiru Račiću, i oni se terete za stvaranje kriminalne organizacije i za neovlašćenu proizvodnju, držanje i stavljanje u promet opojnih droga.\nPrema stavu Specijalnog tužilaštva, dokazi ukazuju da su Rovčanin i Račić tokom 2018. godine oformili kriminalnu organizaciju kojoj su pristupili Stupar, Radenović, Osmajić i Kulić.


VATTENKRASSE Kantica za zalivanje, boja slonovače, zlatna - IKEA\nVATTENKRASSE Kantica za zalivanje\nKantica za zalivanje, boja slonovače/zlatna0.9 l\nIzaberi boja Boja slonovače/zlatna\nŽelja nam je bila da ova kantica za zalivanje bude toliko lepa da ćeš je rado ostaviti negde gde će je svi videti i kada je ne koristiš. Tako će ti uvek biti pri ruci i nećeš zaboraviti da zaliješ biljke.\nPosuda za zalivanje je istovremeno ukrasna i dekorativna.\nZanimljivi i razigrani ukras u domu koji će zasigurno privlačiti poglede.\nKantica za zalivanje je od galvanizovanog čelika koji odlično štiti od rđe.\nZapremina: 0.9 l\nKantica za zalivanjebr403.941.18\nPerfect for watering at theMuriellePerfect for watering at the very center of the pot.4\nPredivna kanticaMarija M.Savršena je i kao kantica, a i kao ukrasni predmet...militraža je možda manja, ali je pravi užitak jer se koristi duže :)5\njako lepo izgledakatrinaali je mnogo malo, jedva se zalije ista sa ovim3


Niko kao Bogdan - Sportske.net\nNiko kao Bogdan\nNijedanom igraču u istoriji Evrolige nije pošlo za rukom ono što je srpskom reprezentativcu ove sedmice.\nSigurno ste već upoznati sa podatkom da je Bogdan Bogdanović uništio Panatinaikos u Areni na prve dve utakmice pelj-ofa Evrolige i najzaslužniji je što je Fenerbahče na korak od plasmana na fajnal for, koji će se u maju održati u Istanbulu.\nBogadnović je na oba meča u 'OAKA' Areni imao indeks korisnosti preko 30 i prvi je košarkaš u istoriji Evrolige koji je to uspeo na dva meča za redom u plej-ofu.\nU prvoj utakmici, odigranoj u utorak, koju je Fener dobio posle fenomenalnog preokreta u drugom poluvremenu rezultatom 71:58, Bogdan je postigao 23 poena, imao 5 skokova, 4 assitencije, 3 blokade i dve krađe za ukupan indeks 35.\nIstu valorizaciju imao je i sinoć u pobedi rezultatom 80:75, na kojoj je ubacio 25 poena, imao 8 skokova,6 asistencija i jednu rampu.\nMožda najimpresivnije zvuči podatak da je na ove dve utakmice protiv Atinjana podogio 10 trojki iz 14 pokušaja. Ništa manje pricenizan nije bio ni u šutu za dva 9/13.\nUz sve to, Bogdanović je posle ova dva duela sa Panatinaikosom postao najbolji strelac (112 pts), skakač (37 sk) i asistent (24 as) u istoriji Fenerbaheča u plej-ofu Evrolige.\nPodsetimo da je plej-of igra na tri dobijene, Fener je dva puta slavio u Atini, to su prve dve pobede Željka Obradovića protiv kluba u kom se naosvajao trofeja u 'OAKA' Areni, pa će turski šampion pred svojom publikom imati priliku da overi plasman na F4 već u utorak 25. aprila.\nPotencijalna četvrta utakmica bi se igrala 27. aprila takođe u Istanbulu, a termin eventualne majstorice u Atini je početak maja,\nEL - Prvi "brejk" CSKA, De Kolo blistao u Tel Avivu\nEL - Budućnost od sjaja do očaja, drugi poraz u Istanbulu\nEL - "Leteći Čeh" MVP prvog kola


4 načina da vratite koži sjaj pre leta - GRAZIA Srbija\n4 načina da vratite koži sjaj pre leta\nKako se približava postepeni povratak u normalu, a leto je na pomolu, vreme je da se vratimo redovnom rasporedu, bilo da je to vežbanje ili nova frizura.\nSlično tome, što se tiče naše kože i nakon godinu dana provedenih na Zoom-u, nikada je nismo temeljnije pregledali, fokusirajući se na rutine koje rade za nas i daju nam lep izgled.\nNaše predloge za savršenu kožu možete pronaći u nastavku.\nVrhunski vodič za toniranje kože, FaceGim, stekao je viralni status na TikTok-u poslednjih godina, zahvaljujući nekim vrlo korisnim vežbama za mišiće lica i vrata. Hiljade gledalaca iz celog sveta sledilo je uputstva iz aplikacije za trening donjeg dela lica i videlo spektakularne rezultate. Jedan trening mišiće podmlađuje, jer podstiče cirkulaciju krvi i oslobađa napetost koja se akumulira u vilici. Međutim, kao i kod bilo koje vrste vežbanja, doslednost je ključna, pa je 2 do 3 puta dnevno dobar početak da biste videli rezultate.\nBaš kao što biste to uradili sa personalizovanim fitnes programom za mršavljenje, tako i sa programom „12 Weeks to Wow„ možete stvoriti personalizovanu rutinu lepote sa svim potrebnim sastojcima za vašu kožu, od inovativnih proizvoda obogaćenih vitaminom C i retinola (vitamin A), pa sve do hijaluronske kiseline, peptida, ekstrakta crvene deteline itd.\nPitate se šta da radite da vam koža bude glatka? Dr David Jack predlaže specijalizovani program za piling sa sigurnom oštricom koji uklanja sve mrtve ćelije sa kože, praćen mezoterapijom koja koži dodaje vitamine i elemente u tragovima za poboljšanje proizvodnje kolagena i elastina. Naravno, konsultujte se sa stručnjacima da biste bili sigurni da ćete slediti pravi tretman.\nSpecijalistički tretmani su odlični, ali nisu čudesni. Da biste u potpunosti uživali u njihovim rezultatima, važno je da pažljivo negujete kožu kod kuće, koristeći lifting serume, maske za čišćenje i kreme pogodne za vaš tip kože.